2015 йилда Жанубий Кореяда гибрид автомобиллар сотиш рекорди янгиланди » Скачать музыку бесплатно новинки музыки 2016-2017\n2015 йилда Жанубий Кореяда гибрид автомобиллар сотиш рекорди янгиланди\nКомментариев: 0 Просмотров: 466 Дата: 25-01-2016, 07:27 Жанубий Кореяликлар ўтган йилда 39 минг гибрид автомобиллар харид қилишган. Бу ҳақда Корея автоимпорт ва дистрибюторлик уюшмаси хабар қилди. “Бу кўрсаткич 2012 йилдаги 38,3 минг гибрид автомобиллар сотилганлиги рекордини янгилади”, деб қайд қилади уюшма. Экологик тоза автомобиллар савдоси тобора қизиб бормоқда. 2008 йилда 1070тагина гибрид сотилгани билан ўтган йилги кўрсаткични солиштирсак, қисқа муддат ичида ўнлаб баробарга ортганини кўрамиз. Хусусан, ўтган йилда 22,6 мингта Hyundai Motor, 9 мингта Toyota Motor, 6,5 мингта Kia Motors гибрид автомобиллари харидорини топган. Қолган автомобиллар чет эл компаниялари ҳиссасига тўғри келади. Кузатувларга кўра нефть ва ёнилғи нархи тушган вазиятда харидорлар нархи баланд гибрид автомобилга майл билдирмоқда. Экспертлар бу ҳолни глобал иқлим ўзгаришига қарши курашга инсонларнинг онгли равишда ҳисса қўшиш истаги, деб баҳолашмоқда. 2016 йилда 50 мингдан ортиқ “гибрид” сотилиши башорат қилинмоқда. - деб хабар бермоқда Carzone.uz нашри.


Ҳикояни талқин қилишга мисол — Dilkashradio.com\nҲикояни талқин қилишга мисол\nАссалому алайкум қадрли биродарлар. Ўтган сафар ҳикояни тўғри талқин қилишга асқотадиган ўнта усуллар билан танишиб чиққан эдик. Бироқ ҳикояни талқин қилиш учун буларнинг ўзи етарли эмас деб ўйлайман. Бунинг учун аввало бирорта ҳикояни талқин қилиб кўриш керак. Бу ишни эса ҳозирнинг ўзидаёқ биргаликда бажарамиз. Бу билан сиз ҳам биз ҳам қандай қилиб ҳикояни талқин қилиш ҳақида билиб оламиз. Энг катта ҳикоялардан бири Юсуф ҳикоясидир. Бу ҳикоя Ибтидо китобининг 37 бобидан то 50 бобигача давом этади. Бу ҳикояни ўқисангиз ҳикоянинг марказида Юсуф турганини кўрасиз. Ҳикоя давомида баъзан Юсуфнинг тантиқ, баъзан мақтанчоқ, баъзан эса отасининг севимли ўғли эканлигини билиб оламиз. Юсуфнинг оилада биринчи ўринда туриш учун айтган такаббурона тушлари ҳам унга ёрдам бермади. Акалари уни қул қилиб сотиб юбордилар.\nКейин эса отасини Юсуфнинг ўлганига ишонтирдилар. Мисрга қул қилиб сотиб юборилган Юсуф Пўтифарнинг шахсий ходими бўлиб қолди. Нима учун шундай бўлди? Унинг шу ишга қобилияти бор эдими? Менимча ундай бўлмаса керак. Муқаддас Каломда бунинг сабаби аниқ қилиб ёзилган: «Худованд Юсуф билан бирга эди… Чунки Юсуф қўл урган хар бир ишга Худованд омад берар эди. Юсуф туфайли Худованд Пўтифарнинг уйига барака келтирди.” Юсуфда қандай қобилият бўлмасин, уларнинг ҳаммаси Худонинг Юсуф билан бирга экани олдида иккинчи даражали бўлиб қолади. Унинг иши гуллаб-яшнаётган эди, бироқ бирданига қамоққа тушди. Нима учун? Худо ундан узоқлашдими? У бирорта бир гуноҳ қилган эдими? Бу саволга Муқаддас Калом яна хеч қандай шубҳа қолдирмай аниқ жавоб беради: «Лекин Худованд Юсуф билан бўлиб, унга эҳсон қилар эди.” Муқаддас Руҳдан илҳомланиб бу ҳикояни ёзган шахс, ўқувчиларнинг кўнглига шубҳа соладиган ҳеч қандай сабаб қолдирмади.\nЮқорида айтганимиздек бу ҳикоянинг марказида Юсуф турган бўлса ҳам, ҳикоя Юсуфнинг ҳаётида рўй бераётган воқеалар ҳақида бўлса ҳам, зийрак ўқувчи унинг асосий қахрамони Худо эканини билиб олади. Ҳақиқат шундаки, Худованд Юсуф билан бирга эди. Агар Юсуфнинг ҳикоясида Худодан бошқа бир қахрамонни топмоқчи бўлсангиз, у ким бўлиши мумкин? Бошқа фарзандларидан кўра Юсуфни кўпроқ яхши кўрган Ёқубми? Ёки Юсуфга адолатсизлик қилган Пўтифар билан унинг хотиними? Ё бўлмаса, номи зикр этилмаган зиндон бошлиғими? Балки Юсуфнинг ўзидир? Булардан бирортасини танласангиз ҳам, ҳикояни нотўғри талқин қилаётганингизни ва Худонинг бошқарувига тўғри келмаслигини сезасиз. Ҳикоянинг маъноси нима? Агар фақат Юсуфнинг ҳаётига диққатингизни қаратадиган бўлсангиз бошқалар каби сиз ҳам талқин қилишда нотўғри йўлдан кетаётган бўласиз.\nНотўғри талқин қандай бўлади? Бунда сиз Юсуфнинг ҳаётига диққатингизни қаратиб: “Бошингга бало орттирмаслик учун бошқаларга тушингни сўзлама, агар қобилияти бўлса, ҳатто қуллар ҳам кўтарилиши мумкин, қамоққа тушишдан олдин бирорта ҳунарни эгаллаган бўлсанг, қамоқда сенга яхши бўлади”, каби хулосага келасиз. Агар ҳикоя давомида фақат Юсуфга эътибор қаратсангиз, ҳикояни талқин қилишда Худованднинг ёрдамини ололмайсиз. Ҳикоя сизга Худонинг қилган ишлари ҳақида сўзлайди. Қўлидан ҳеч бир иш келмайдиган одамни муваффақиятга эриштиргани ҳақида сўзлайди. Юсуфнинг ҳолати оғирлашади. У Худонинг кўз ўнгида қамоқҳонада кун кечирар эди. Ўша вақтда унинг ҳолати қандай бўлганини аниқ билмаймиз, бироқ Каломда ёзилишига кўра тасаввур қила оламиз ҳолос. Азизлар тўғри талқин қилиш ҳақида билишни истасангиз бизнинг кейинги суҳбатимизни кутинг. Унда хозирги суҳбатимизнинг давомини тинглашингиз мумкин. Агар суҳбатларимизнинг баъзиларни тинглай олмаган бўлсангиз, бизнинг www.najot.com сайтимизга киринг. У ердан сиз ўтказиб юборган суҳбатни ва ва бошқа қизиқарли мавзудаги маълумотларни олишингиз мумкин.\nXар нарсанинг ўз вақти бор


Журналистлардан қочадиган бош вазирнинг Киевга сафари\nИкки кунлик ташриф билан Украинага келган Ўзбекистон бош вазири Шавкат Мирзиёев 19 февраль куни Киевда мазкур мамлакат президенти Виктор Юшченко томонидан қабул қилинди.\nШ.Мирзиёев бошчилигидаги делегация Киевга Ўзбекистон ва Украина ўртасида савдо-иқтисодий ҳамкорлик бўйича ҳукуматлараро комиссиянинг навбатдаги мажлисига қатнашиш учун келган.\nКиевдаги музокаралар сўнггида ҳукуматлараро бир неча ҳужжат имзоланди.\nРасмий рақамларга кўра, икки давлат ўртасидаги ўзаро товар айрбошлаш ҳажми йил сайин ортиб бормоқда. Айни пайтда ўз энергетик хавфсизлиги борасида қайғураётган Украина Ўзбекистондаги нефть ва газ захиралари билан кўпроқ қизиқмоқда.\nУкраина ва Ўзбекистон бир-бирига иқтисодий жиҳатдан собиқ иттифоқ давридан буён боғлиқ бўлиб келмоқда. Бугунги кунда ҳам Украина Ўзбекистондан ёнилғи маҳсулотлари, рангли металлар ва пахта толаси сотиб олади. Ўзбекистон эса Украинадан қора металл, озиқ-овқат маҳсулотлари, қишлоқ хўжалик техникасини импорт қилади.\nЎзбекистон-Украина ҳукуматлараро комиссияси йиғилишида айни соҳалардаги ҳамкорликни кенгайтириш ҳақида гап борди. Анжуман бошланишидан аввал Украина бош вазири Виктор Янукович ўтган йиллар давомида жуда кўп ечилмаган муаммолар йиғилиб қолганини қайд этди.\nБош вазир сифатида хорижга бор-йўғи иккинчи бор (бу мақомда у биринчи марта Тожикистонга борганди) чиққан Ш.Мирзиёев Украинага ташрифини Киев вилоятидаги зотдор моллар фермасини кўздан кечиришдан бошлади.\nПрезидент В.Юшченко билан учрашувдан сўнг эса улар биргаликда қишлоқ хўжалик техникаси кўргазмасини бориб кўрди.\nЎзбекистонлик журналист Сергей Ежков фикрича, Ўзбекистон бош вазири Украина билан, асосан, қишлоқ ҳўжалиги соҳасида ҳамкорлик масалаларини ҳал этиши мумкин.\n“Мирзиёев қишлоқ хўжалигини бошқа соҳалардан кўра яхшироқ билади. Бизда қандай сабзавот-мевалар борлигини ундан яхши биладиганларни топиш қийин. Бу соҳадаги саволларга у жавоб бера олади”, - дейди С.Ежков.\nАммо ўз ташқи сиёсатини, сиёсатчилар таъбири билан айтганда, “реаллаштириб” бораётган Украина Ўзбекистонга зотдор моллар сотишдан кўра кўпроқ бу мамлакатдаги нефть ва газ захираларини ўзлаштириш лойиҳаларида иштирок этишдан манфаатдор. Украинадаги сиёсий тадқиқотлар маркази раҳбари Сергей Таран бугунги кунда Украина учун энг долзарб муаммо энергетик хавфсизликни таъминлаш эканини таъкидлайди.\n“Украина ҳукумати ўз ташқи сиёсатида мамлакат манфаатлари ҳақида кўпроқ қайғуриб, инсон ҳуқуқлари ёки гуманитар соҳаларга камроқ эътибор қаратмоқда. Ҳозир эса Украина хавфсизлиги ва иқтисодиёти учун энг муҳими энергетика таъминотидир”, – деди Сергей Таран.\nУкраина “зарғалдоқ инқилоб”ни бошдан кечирганига қарамай, бу ғояни авторитар Ўзбекистонга ёйиш ниятида эмас. Андижон воқеаларидан сўнг Украинадан сиёсий бошпана сўраган қочқинларнинг бир қисми ҳатто Ўзбекистонга депортация ҳам қилинганди.\nУкраина-Ўзбекистон ҳукуматлараро комиссияси йиғилишидан сўнг ҳар икки давлат бош вазирларининг журналистлар олдига чиқиши режалаштирилганди. Бироқ Ш.Мирзиёев матбуот вакиллари олдига чиқишга журъат этмади. Виктор Януковичнинг матбуот котиби Денис Иванеску Ўзбекистон протоколининг бундай шартлари ўзига тушунарсиз қолганини айтди.\n“Ўзбекистон бош вазиридан журналистларнинг саволларига жавоб беришини сўрадик. Аммо ўзбек протоколининг илтимосига биноан матбуот анжумани ўтказилмайдиган бўлди. Улар ўзбек протоколида бош вазирнинг гапириши назарда тутилмагани ва фақатгина давлат раҳбари матбуот анжумани ўтказишга ҳақли эканини айтди”, - деди Денис Иванеску.\nУкраина ва Ўзбекистон 15 йил давомида иқтисодий ришталарни сақлаб қолганига қарамай, демократия ва бозор иқтисодиётининг ривожи бўйича Украина Ўзбекистонда илгарилаб кетганини кўриш мумкин. Ўзбекистон вакиллари билан музокаралар давомида Украина томони нефть ва газ соҳаларида ҳамкорликка ишора қилса ҳам бу масалани мамлакатдан эндигина иккинчи марта чиқаётган ва матбуот олдига чиқа олмайдиган Ш.Мирзиёев эмас, фақат президент Ислом Каримов ҳал этишини яхши англайди.


Geekbench аниқлик киритди: Mi 11 энг зўрми, Mate 40 Pro’ми ёки Galaxy S21? - Terabayt.Uz\nGeekbench аниқлик киритди: Mi 11 энг зўрми, Mate 40 Pro’ми ёки Galaxy S21?\nОктябрь охирларида янги Huawei Mate 40 смартфони тақдим этилган, шунингдек, янада илғор фотофлагманлар – Mate 40 Pro ҳамда Mate Pro+ ҳам намойиш қилинган эди. JD майдончаси орқали бу смартфонлар 11 сония ичидаёқ сотиб тугатилган ва Huawei бунинг шарафига дронлар ёрдамида шоу уюштирган. Шунингдек...\nЎҚИНГ: Бу янги флагман барчани «чангида қолдирди»! (AnTuTu рейтинги, 2020 йил октябрь)\nHuawei компаниясининг Kirin 9000 процессори базасидаги Mate 40 Pro смартфони Antutu сервисининг ўтган ойдаги рейтингида энг юқори ўринни забт этган. Бироқ тез орада унинг иккита рақиби – Samsung ҳамда Xiaomi ҳам ўзларининг энг кучли флагманларини намойиш этиши кутилмоқда. Хўш, улардан қай бири энг қудратли бўлиб чиқар экан?\nDigital Chat Station никли инсайдер шунга аниқлик киритиш мақсадида ҳар учала флагманнинг бошқа бир нуфузли бенчмарк – Geekbench сервисидаги самарадорлик натижаларини келтирган. Уларга назар солишни эса хитойлик техногигантнинг аллақачон сотувга чиққан моделидан бошлаймиз:\nКўриб турганингиздек, Huawei Mate 40 Pro якка ядроли синовда 1001 балл олган, кўп ядроли имтиҳонда эса 3653 баллик натижа кўрсатган.\n«Хитойча Apple» ҳали намойиш қилмаган Xiaomi Mi 11 эса куни кечагина Geekbench’да синаб кўрилган ва бирйўла Snapdragon 875 чипсетининг сирларини ҳам фош этган эди.\nАмерикалик чипсознинг кутилаётган процессори асосидаги илк смартфон бўлиши кутилаётган ушбу девайс якка ядроли имтиҳонда 1105 балл, барча ядроларини ишлатганда эса 3512 балл тўплаган.\nВа ниҳоят, Samsung Galaxy S21 модели жанубий кореялик корпорациянинг янги – Exynos 2100 ёрдамида қуйидагича кўрсаткичларга эришган:\nЮқоридаги натижаларни ўзаро таққослайдиган бўлсак, битта ядро ишттирокидаги текширув бўйича Snapdragon 875 процессори ғолиб, кўп ядроли синовда бўлса Kirin 9000 қўли баланд келмоқда.\nБироқ хитойликларнинг чипсети аллақачон смартфон билан бирга тақдим этилиб бўлгани, Qualcomm эса ҳали ўз ишланмасини якунига етказиб улгурмаганини ҳисобга олсак, америкаликлар вакили тақдимотдан кейин ҳар томонлама лидерликни қўлга олиши мумкин, дейди инсайдер. Exynos 21000 самарадорлигининг ўсишини прогноз қилиш қийин, лекин у биринчи ўринга чиқиши барибир даргумон.\nЎҚИНГ: iPhone 12’нинг «нозик жойи»га Samsung зарба бериши мумкин\n#Geekbench #Huawei #Qualcomm #Samsung #Xiaomi #Android смартфон #бенчмарк #кучли процессор #мобил процессор #процессор #тест #Qualcomm Snapdragon 875 #Huawei Mate 40 Pro #Samsung Galaxy S21 #Xiaomi Mi 11


Умр ўтмоқдадир, умр ўтмоқда… – Сурхон тонги\nБош саҳифа / Жамият / Умр ўтмоқдадир, умр ўтмоқда…\nСентябр 15, 2017\tЖамият Изоҳ қолдириш 823 Кўрилди\nОАВ орқали доимо намунали оилалар, зиёли кимсаларнинг ибратли ҳаёт йўлларини ўқийсиз. Чунки, улар бизга қандай яшашни, ҳаёт фалсафасини ўргатгандек бўлади. Аммо, унутмаслик керакки, бирни кўриб фикр қилганда, бирни кўриб шукр қилмоқлик ҳам лозим. Бизни ўраб турган бу олам икки рангдан, оқ ва қорадан иборат. Аммо, негадир оқ рангни таърифлаймизу, қора ранг олди-да сукутни кифоя биламиз.\nЖамиятдаги иллатлар, тўғри йўлдан озганлару номини қора қилган кимсалар борасида умумийгина, лўндагина нафратимизни баён қиламиз. Аммо, бу нечоғлик тўғри? Атрофингизда одам қиёфасидаги баъзи маҳлуқотлар ҳақида фикр юритишдан нега уялишимиз керак. Аслида, улар уялиши, изза бўлиши керак эмасмикан?\nБир аёлни биламан. 25 йилдан ортиқ турмуши давомида кўргани тўрт нафар фарзанду қирқни қоралаб, сочларига ғам-ташвишлардан оралаган оқлар, холос. Кун ора турмуш ўртоғининг калтаклашидан ярим тунда ҳам норасидалари билан онаси ё яқинлари остонасига югуради. Эрнинг ичкиликка муккасидан кетиши, қўлидан бир иш келмай уйда ўтирганидан, уруш-жанжал кўтарганидан оиласи тугул, қўни-қўшни, маҳалла-куй ҳам безор. Аёл шўрлик эса на бировга нолийди, на нозирга, на шифокорга қўнғироқ қилади. Жимгина фарзандлари ва пиёниста эрни боқиш учун турмушнинг қозонида қайнайди…\nБир мартагина бериладиган неъмат бўлмиш ҳаётни бу тарз- да заҳарлаш жасоратми ё қўрқоқлик? Ё тақдирга тан бериш? Ичкиликка берилиш-чи? Пиёниста деб ном олганлар ҳаётдек неъматни увол қилмаяптимикан?\n“ШУ ПИЁНИСТА МЕНИНГ ОТАМ”\nЯна бир ҳолат. Яқиндагина бозор қаршисидан ўтаётиб, бекат яқинидаги ариқда юзтубан ётган кимсага кўзимиз тушди. Ўткинчилар ҳайрон ёки ижир- ғаниб ўтаётгани етти ухлаб тушига кирмаган кимсанинг ҳам оиласи, фарзандлари ва яқинлари бордир. Ўзи-ку шу юришидан уялмас, аммо фарзандлари шу кўчадан дўстлари билан ўтаётиб, шу пиёниста менинг отам, деб қандай айта олади. Уялмайдими, изза бўлмайдими? Болани дунёга келтириб, бера олган ибрати шуми?\nТУШУНИШГА УМРИ ЕТМАДИ…\nАвтобусга чиққан сархуш кимсадан келаётган бадбўй ҳидга зўрға чидаб келаётган йўловчилар, унинг оғзидан чиқаётган куракда турмайдиган сўзларга чидай олмай, ҳайдовчига шикоят қила бошлади. Гапни тушунмаган ҳалиги кимсани ҳайдовчининг ўзи автобусдан тушириб қўйишига тўғри келди. Сал ўтмай, машина сигнали ва “қарс” этган овоздан барча саросимага тушди. Ор- қада, дарахтга урилиб пачоқ бўлган машина, 5-6 метр нарида эса автобусдан туширилган кимса қонга беланганча ётарди.\nЭссиз, ҳайдовчи! Фарзандлари йўлига кўз тикиб ўтиргандир. Ичкиликнинг касофати эса нафақат ўзини, балки шўрлик ҳайдовчининг ҳам умрига завол бўлганини тушуниб етишига унинг умри етмай қолди, афсус…\nБОЛАЛИКДАН МАҲРУМ БОЛАКАЙ\nЭрта тонгдан кимдир ишга, кимдир ўқишга шошилган. Шу пайт эр-хотиннинг кўчадаги жанжали барчанинг эътиборини тортди. Сархуш эр хотинини тинмай дўппослар, аёл қўлидаги фарзандига шикаст етишидан қўрқиб, йиғлаганча эрига ялинарди. Ахийри, аёлнинг дийдиёси жонига текканиданми йўл четидаги ариққа ўғлини ҳам буюмни улоқтиргандек отди. Бояқиш фарзанд эса кўчада отаси кўрсатаётган томошадан, жон озоридан йиғларди. Кўзларидаги ёш, юзидаги қиёфадан отага наф- рат сезилиб турарди.\nБу ёруғ оламга келиб кўрганинг шу бўлдими болакай? Қайси гуноҳларинг учун сени болаликнинг эркаликларидан, шўхликлару меҳр-муҳаббатидан мосуво қилишди. Онангнинг ҳўрланишию, падарингнинг зуғумларидан бошқасини жажжигина идрокингга сиғдира олмай жон аччиғида чинқираяпсан?\nҲар куни янги тонг отади. Янги тонг, янги кун, янги ҳаёт. Умримизнинг берилган ҳар бир куни бу бир имконият. Хатолар, камчиликларимизни тўғирлашимиз, гуноҳимизни ювиш учун сўнгги нафас қолгунча имкон бор. Шайтоннинг суви қонингизда ўз ишини қилмагунча нега энди гулдек ҳаётингизни барбод қилиб, фарзандлар уволини тилаб олишингиз керак. Наҳотки, бахтли ҳаётни бир умрлик ғафлатга алмашсангиз…\nОлдинги Ёшлар корхонаси


Кемтик қалбларга хушнудлик улашиш вазифамиздир\nРамазон фазилатларга бой ойдир. Уни ғанимат билиб, иложи борича кўпроқ ибодату зикр, тиловату саловат ҳамда хайр саховат, бева-бечоралар кўнглига хурсандчилик улашиш ва бунинг сабабидан кўплаб ажру мукофотларга сазовор бўлишимиз даркор.\nБошқаларга қилинган хайр-саховатнинг ажри қандай ҳам улуғдир. Хусусан хайр, саховат ойи бўлмиш рамазон ойида бўлса, унинг савоби бир неча каррот зиёда қилиб ёзилади. Аллоҳ таоло Қуръони Каримда шундай деб марҳамат қилади:\n“Аллоҳ йўлида молларини эҳсон қилувчилар (савобининг) мисоли гўё бир донга ўхшайдики, у ҳар бир бошоғида юзтадан дони бўлган еттита бошоқни ундириб чиқаради. Аллоҳ хоҳлаган кишиларга (савобини) янада кўпайтириб беради. Аллоҳ (карами) кенг ва билимдон зотдир”.\nКўнгли синиқ, бироз иқтисодий жиҳати оқсаган инсонга меҳр-оқибат кўрсатсангиз у Роббисига чин кўнгилдан дуо қилади ва натижада Аллоҳ таоло садақа қилувчи инсоннинг қалбидаги ўйлаган мақсадини ато қилади.\nАзалдан муборак рамазон ойи кириб келиши билан инсонийлик, шукроналик, сабр-қаноат каби фазилатларга, эҳтиёжманд, ижтимоий ҳимояга муҳтож кишиларни ҳар томонлама қўллаб-қувватлашга қаратилган тадбирларга алоҳида эътибор қаратилади.\nСамарқанд вилоят бош имом-хатиби Зайниддин Эшонқулов ҳамда Самарқанд шаҳар бош имом-хатиби Зафар Маҳмудовлар Самарқанд шаҳрида жойлашган 59-сон кўзи ожизлар мактаб интернатига бориб, у жойда тарбияланаётган ўқувчи ёшларни рамазон ойи билан муборакбод этди. Улар билан суҳбат чоғида З.Эшонқулов инсон қадр-қимматининг Аллоҳ таолонинг наздида нақадар улуғ эканлиги, ёшлик даврининг қадри, муборак рамазон ойи фазилатлари тўғрисида ояти карима ва ҳадиси шарифлардан намуналар келтирди. Шундан сўнг 260 нафар тарбияланувчиларга рамазон туҳфалари ҳадя қилинди. Учрашув жараёнида имконияти чекланган ўқувчилар орасида фан олимпиядалари ҳамда маданий ва спрот тадбирларида фахрли ўринларни қўлга киритган ғолибларга алоҳида совғалар тақдим этилди.\nРасулуллоҳ соллаллоҳу алайҳи васаллам “Амалларнинг энг яхшиси мўмин биродаринг қалбига ҳурсандчилик киргизиш ёки унинг қарзини узишда кўмаклашиш, унга бирор яхши таом беришлигингдир” дея марҳамат қилдилар. Бошимизга соябон бўлиб турган Рамазон ойини шу ва бошқа солиҳ амаллар билан зийнатлайлик.\nАллоҳ таоло ушбу савобли амалларга ўз ҳиссаларини қўшган барча мўмин биродарларимизни улкан ажрлар билан мукофатласин!\nКиритилган вақти: 04/04/2022 17:58; Кўрилганлиги: 150\nМатериал манзили: https://sammuslim.uz/press/news/kemtik-qalblarga-xushnudlik-ulashish-vazifamizdir\nЧоп этилган вақт: 28/05/2022 21:22


2020 йилда Apple тарихдаги энг йирик ва ўта ихчам iPhone’ларни чиқаради - Terabayt.Uz\n2020 йилда Apple тарихдаги энг йирик ва ўта ихчам iPhone’ларни чиқаради\nСтив Жобс компаниясининг iPhone 11, iPhone 11 Pro ва iPhone 11 Pro Max русумли смартфонлари дунё бўйлаб яхши сотилмоқда. Кейинги йилда эса нисбатан арзон – Ҳиндистонда терилган айфонлар ҳам жаҳон бозорига чиқиши кутилмоқда.\nЎҚИНГ: ДИҚҚАТ: Яп-янги iPhone’ни ҳам дўконнинг ўзидаёқ қадоғини очиб текшириб олинг!\n2019 йили тақдим этилган уч хил русумдаги Apple смартфонларининг экран ўлчамлари қуйидагича:\niPhone 11 (сотиб олиш) — 6,1 дюйм\niPhone 11 Pro (сотиб олиш) — 5,8 дюйм\niPhone 11 Pro Max (сотиб олиш) — 6,5 дюйм\nКўриб турганингиздек, уларнинг ўлчамлари бир-биридан у қадар катта фарқ қилмайди.\nЖанубий Кореянинг ETNews нашри эса 2020 йили чиқариладиган айфонлар ҳақидаги янги хабарларни эълон қилди. iPhone’ларнинг бутловчи қисмларини етказиб берувчи тизимлардаги инсайдерлар уларнинг экранлари ўлчамлари ҳақида маълумотларни сиздиришган.\nУнга кўра, Apple кейинги йил кузда яна учта русумда iPhone 12 смартфонларини намойиш қилади. Бироқ бу гал уларнинг экран ўлчамлари бир-биридан жуда фарқ қилади. Улардан ўртанчаси аввалгидек 6,1 дюймлик дисплейга эга, аммо ихчамининг ўлчами яна кичрайтирилиб, 5,4 дюймга туширилган. Каттаси эса янада «ўсиб», нақ 6,7 дюймлик экран билан жиҳозланади. Булар эса жудаям ихчам ва корпорация тарихидаги энг йирик айфонлар бўлади.\nБулардан ташқари, экрани 4,7 дюймлик iPhone SE 2 модели ҳам намойиш этилиши ва 399 долларга нархланиши кутилмоқда.


Ҳамюртимиз IKA вице-президенти этиб сайланди / Olamsport.com\nҲамюртимиз IKA вице-президенти этиб сайланди\nБугун Термиз шаҳрида Халқаро кураш ассоциацияси Ижроия қўмитасининг навбатдан ташқари йиғилиши бўлиб ўтди.\nЙиғилишни IКА президенти Хайдер Фарман олиб борди. Унда Осиё, Африка, Европа ҳамда Панамерика конфедерациялари вице-президентлари, шунингдек IКА Ижроия қўмитаси аъзолари иштирок этишди.\nИжроқўм аъзолари Курашни жаҳон миқёсида ривожлантиришнинг муҳим масалалари, шу билан бирга курашни турли қитъа ва минтақавий ўйинлар дастурига киритилишини муҳокама қилишди.\nИжроия қўмитаси аъзолари Курашни халқаро миқёсда ривожлантиришда IКА фаолиятига ҳар томонлама ёрдам бергани учун шахсан Ўзбекистон Республикаси Президенти ва IКАнинг Фахрий Президенти Шавкат Мирзиёевга миннатдорлик билдирди. Бунинг исботи сифатида 2020 йил ноябрь ойида Курашни жаҳон миқёсида ривожлантириш бўйича Президент Қарори қабул қилинганлиги эътироф этилди.\nИжроия қўмитаси аъзолари курашнинг Ватани бўлган мамлакат - Ўзбекистон билан ўзаро алоқада бўлиш учун янги IКА вице-президенти лавозимини жорий этишга қарор қилишди.\nIКА президенти Хайдар Фарман ушбу янги ташкил этилган лавозимга Ўзбекистон Республикаси Президенти маслаҳатчиси Абдужаббор Абдусатторович Абдувоҳидовни тайинлашни таклиф қилди. Кенгаш аъзолари ушбу таклифни бир овоздан қўллаб-қувватладилар.\nХалқаро Кураш Ассоциациясининг Ижроқўм йиғилишида Ўзбекистон Республикаси Туризм ва спорт вазирининг ўринбосари Авазжон Каримов, Миллий Олимпия қўмитаси раисининг биринчи ўринбосари Равшан Эрматов ҳамда МОҚ Бош котиби Ойбек Касимовлар ҳам иштирок этди.


Масжид – дунёдаги энг сокин жой. Буни дунёдаги, хусусан, тараққий этган давлатлардаги аҳолининг барчаси яхши билади. Улар яна шуни ҳам биладиларки, мусулмонлар масжидга ибодат учун келгани туфайли қурол-яроғ билан келмайдилар. Чунки уларнинг урушиш-низолашиш нияти бўлмайди. Шунга қарамасдан, дунёнинг, айниқса, Европанинг айрим давлатларида масжидларга, аллақандай бузғунчилар вақти-вақти билан ҳужумлар уюштириш каби безориликлар қилиб, қуролсиз одамларни ўққа тутиб турибдилар.\nЯнги Зелландия, биласизки, дунёдаги энг тинч давлатлардан бири саналади. Бу ерда жиноятчилик жуда ҳам кам содир этилади, ўқотар қуролдан худкушлик қилиш ҳоллари эса деярли учрамаган. Ана шундай осойишта давлатда яшовчи 28 ёшли Брентон Таррант деган кимса масжид ичидаги қуролсиз одамларга қарши ўқ узиш учун бир нечта автомат олиб келгани ажабланарли. Қаердан олган у унча қуролни? У яна ўзидан қаҳрамон ясаш учун масжидда қилган хунрезлигини Facebookда эълон қилган. Бу билан ўзини шарманда-ю шармисор этганини ҳам билмаган. Биринчидан, озгина ғурури, иззат-нафси бор одам, агар ашаддий душманини қуролсиз ҳолда топса ҳам унга қурол ўқталмайди. Ҳар ҳолда, мусулмонлар, орияти бор инсонлар шундай йўл тутадилар. Иккинчидан, ўша “қаҳрамон” ўқдони бўшаган автоматини отиб юборганидан сўнг ўша ўқдонсиз автоматни афғонистонлик Абдул Азиз деган мусулмон ердан олиб унга ўқталганда, машинасига ўтириб қочиб қолди. Демак, у Facebookда ўзининг ўзи ўйлаганидек қаҳрамонлигини эмас, номардлигини, қуён юраклигини намойиш қилди. Ахир, тасаввур қилинг, ҳеч замонда одам ўзи отиб юборган ўқдони йўқ қуролни кўриб, қўлида ўққа тўла қурол билан мингга қўйиб қочадими? Бу ҳақиқатни билишга унинг ва шерикларининг фаҳму фаросати етадими, йўқми, Худо билади.\nЎзларини дунёнинг бешигини тебратиб турувчилармиз дея хом-хаёл қилиб, ана шу хаёлига алданиб мусулмонларни “террорчилар” деб атаб, уларнинг номидан бузғунчиликлар қилаётган, мусулмонлар орасига турли фитналар оралатаётган валломатларнинг қиёфасини ана шунга ўхшаш ҳодисалар тобора равшанроқ очиб бораётир. Бу жазаваларнинг замирида нима ётгани барчага аён – Ислом динининг тез тарқалаётганига, кўплаб миллатдошлари, ҳатто яқин қариндошларининг мусулмонлар сафидан жой олаётганига чидай олмаслик.\nДунёнинг бугунги қиёфасини ақл кўзи билан кузатаётганлар қайси мамлакатда Исломга қарши фитна уюштирилаётган, исломофобия кенг тарғиб қилинаётган бўлса, ўша юрт одамлари Ислом нима экан ўзи, мусулмонлар кимлар экан, дея қизиқиб Исломни яхши ўрганаётгани ва бунинг натижасида ўшаларнинг кўплари мусулмон ва муслима бўлиб бораётганига гувоҳ бўляптилар. Ана шу ҳодисадан ақли бутунлари Аллоҳнинг қудратини янада теранроқ ҳис қилиб, иймонга келиб ўзларини қутқараётган бўлсалар, қалбига қулф солинганлари бунга чидай олмасдан баттар жазавага тушяптилар. Зеро, Абу Жаҳллар ҳам шундай қилмаганмидилар ўзи?..\nБегуноҳ инсонларнинг умрига зомин бўлишни барча динлар ва таълимотлар қаттиқ қоралайди. Шунинг учун ҳам бу мудҳиш худкушликдан бутун дунё аҳли қаттиқ ғазабланди ва 2019 йилнинг 15 март куни Янги Зелландия тарихига мамлакатнинг, бутун дунёдаги исломофобларнинг иснодга қолган куни сифатида кирадиган бўлди. Ва яна шуни диққат билан кузатиб боринг, шу кундан эътиборан Янги Зелландияда мусулмонлар сони кескин ўса бошлади.\nАлбатта, 50 нафар мусулмоннинг ҳалок бўлиши, 49 тасининг жароҳат олиши бутун дунё афкор оммаси, айниқса, мусулмонлар учун қайғули ҳодиса бўлди. Бутун дунё мўмин-мусулмонлари, уламолари, дин ва давлат арбоблари ушбу уюштирилган террорчилик оқибатида ҳалок бўлганларнинг оила аъзоларига ҳамдардликлар билдирмоқдалар. Жумладан, Президентимиз Шавкат Мирзиёев Крайстчерч шаҳрида содир этилган террорчилик ҳаракати оқибатида кўплаб инсонлар ҳалок бўлгани муносабати билан Янги Зеландия Генерал-губернатори Пэтси Реддига ҳамдардлик мактуби йўлладилар, ҳалок бўлганларнинг яқинларига самимий таъзия ва ҳамдардлик билдириб, жароҳат олганларнинг тез фурсатларда шифо топишларини тиладилар.\nЎзбекистон мусулмонлари идораси раиси, муфтий Усмонхон Алимов ҳазратлари тавсияси билан 17 март куни юртимиздаги барча жоме масжидларда пешин намозидан сўнг Янги Зеландиядаги “Ал-Нур” ва “Линвуд” масжидларида террорчилик оқибатида ҳалок бўлганларнинг ҳаққига Қуръони карим тиловатлари ва дуолар қилинди ҳамда диний таълим муассасаларида хатми Қуръонлар қилиниб, савоби ҳалок бўлганлар руҳига бахшида этилди.\nFacebook маъмурияти бир сутка ичида Янги Зеландиядаги масжидларда амалга оширилган теракт тасвирланган ва ижтимоий тармоққа жойланган 1,5 млн видеоёзувни ўчириб ташлади.\nFacebook, YouTube ва Twitter мазкур террорчилик ҳужуми тасвирланган ёзувлар тарқалишига қарши курашни 15 март куни бошлаган, деб хабар беради CNN. Шунингдек, ҳужум уюштирган шахснинг Facebook ва Instagram’даги аккаунтлари блокланган.\nЯнги Зеландия полициясининг юқори мартабали ходими Ноила Ҳассан Окленд шаҳри марказидаги майдонда йиғилган оломон қаршисида мусулмон ва Янги Зеландия полицияси етакчиларидан бири эканидан фахрланишини яна бир марта такрорлади. У нутқини Аллоҳ таолога ҳамд, Пайғамбаримиз Муҳаммад алайҳиссаломга саловат айтиш билан бошлади.\nТуркия диёнат ишлари бошқармаси раиси Али Эрбош жаноблари бундай деди: “Ибодат қилаётган инсонларга нисбатан ваҳшийларча ҳужумлар фашизм ва тоқатсизликнинг қандай гумроҳликка ва ёвузликка айланганини очиқ-ойдин кўрсатиб турибди”. Али Эрбош исломофобияни инсониятга қарши оғир жиноят деб атади. Буни биз Аллоҳ таолога ҳам деб айтамиз.\nЯнги Зеландиядаги мазкур террорга учраган мусулмонлар ҳажжул масокин чоғида ҳалок бўлдилар, шаҳидлик мақомини топдилар, иншо Аллоҳ. Зотан, инсоннинг умри боқий эмас. Ҳар бир инсон аниқ ўлчанган вақт оралиғида яшайди. Эртами-индин ана шу қотиллар ҳам боради Аллоҳнинг ҳузурига, ана ўшанда ким ғолибу, ким мағлуб эканини очиқ-ойдин кўрадилар.\nҚайси мамлакатда масжидларга, мўмин-мусулмонларга ҳужум кўпаяверса, билингки, ўша маконда Исломнинг ёйилиши тез бўляпти. Айримлар эса бундан жазавага тушиб қон тўкишга ўтиб ўзларининг мағлубиятга учраб бораётганини фош қилиб қўймоқдалар. Чунки уларнинг ҳамма нарсага етган ақли битта нарсага етмайди – улар мусулмонларни кучлари етгуни қадар ўлдиришлари мумкин. Бу билан Ислом заифлашиб қолмайди. Негаки, Ислом Аллоҳнинг дини. Аллоҳ ўша шаҳид бўлган мусулмонларнинг ўрнини душманларнинг ўзларининг қавмини, фарзандларини мусулмонга айлантириб тўлдириб қўяди. Ундан кейин нима қилади, шунга ақл юритмайдиларми?\n«Улар Аллоҳнинг нурини оғизлари билан ўчирмоқчи бўлурлар. Аллоҳ эса, гарчи кофирлар ёқтирмаса ҳам, ўз нурини батамом қилишдан бошқа ҳар нарсадан бош тортадир» (Тавба сураси, 32).\nАллоҳ таоло Янги Зеландияда шаҳид бўлган мусулмонларнинг жойларини ғариқи раҳмат қилсин. Ярадор бўлганларнинг дардига ғайбидан шифои комил ато қилсин.\nДругие материалы в этой категории: « Ҳаммаси юзингизда маълумдир!\tҚирқ тўрт хонадонда хурсандчилик »


19 феврал куни Ўзбекистон Республикаси Судьялар олий кенгашининг навбатдаги йиғилиши бўлиб ўтди. Судьялар олий кенгаши матбуот хизмати хабарига кўра, унда судьялик лавозимининг биринчи ва навбатдаги муддатга, шунингдек, ваколат муддатига қайта тайинлаш масалалари очиқ танлов шаклида кўриб чиқилди.\nЗамонавий ахборот-коммуникация технологиялари воситасида ўтган очиқ танлов натижаларига кўра, судьялик лавозимида бўлишнинг биринчи беш йиллик муддати учун ҳужжат топширган 12 нафар номзоднинг 5 нафари судьялик лавозимига лойиқ кўрилди. Уларнинг 2 нафари судьялик лавозимига нолойиқ деб топилган, 5 нафари захирага қолдирилган.\nНомзодларнинг тўрт нафари аёллар бўлиб, уларнинг бирортаси очиқ танловда «йиқилмаган». Шу тариқаЮ Ўзбекистонда аёл судьялар сони 160 нафарга етди.\nЗавқиддин Зайниддинович Ярашев биринчи беш йил муддатга Тошкент шаҳар жиноят ишлари бўйича Янгиҳаёт туман суди судьяси лавозимига;\nСарвар Муртазоевич Мустафоев биринчи беш йил муддатга\nСурхондарё вилояти фуқаролик ишлари бўйича Сариосиё туманлараро суди судьяси лавозимига;\nДилфуза Ўразалиевна Опаева биринчи беш йил муддатга\nТошкент шаҳар фуқаролик ишлари бўйича Миробод туманлараро суди судьяси лавозимига;\nШароф Зоирович Эшимов биринчи беш йил муддатга\nНаманган вилояти жиноят ишлари бўйича Мингбулоқ туман суди раиси лавозимига;\nАзизбек Нурмагамедович Жалилов биринчи беш йил муддатга\nТошкент шаҳар фуқаролик ишлари бўйича Мирзо Улуғбек туманлараро суди судьяси лавозимига тайинланди.\nАсқарали Аҳмаджонович Умматалиев - судьялик лавозимида бўлишнинг навбатдаги ўн йиллик муддатига Андижон вилоят судининг фуқаролик ишлари бўйича судьяси лавозимига;\nМуҳтарама Маҳамадалиевна Турғунова - судьялик лавозимида бўлишнинг навбатдаги ўн йиллик муддатига Тошкент шаҳар судининг жиноят ишлари бўйича судьяси лавозимига;\nМуяссар Қаҳҳоровна Султонова - судьялик лавозимида бўлишнинг навбатдаги ўн йиллик муддатига Наманган вилоят судининг фуқаролик ишлари бўйича судьяси лавозимига;\nОтабек Райимович Бердиев - судьялик лавозимида бўлишнинг навбатдаги ўн йиллик, шундан - беш йил муддатга Сурхондарё вилояти фуқаролик ишлари бўйича Бойсун туман суди раиси лавозимига;\nФеруза Иномжоновна Жалолова - судьялик лавозимида бўлишнинг навбатдаги ўн йиллик муддатига Тошкент вилояти фуқаролик ишлари бўйича Чирчиқ туманлараро суди судьяси лавозимига;\nШомурод Ҳамдамович Бегматов - судьялик лавозимида бўлишнинг навбатдаги ўн йиллик, шундан беш йил муддатга Жиззах вилояти\nЗомин туманлараро иқтисодий суди раиси лавозимига;\nШавкатбек Ҳалимович Рамазонов - судьялик лавозимида бўлишнинг навбатдаги ўн йиллик муддатига Самарқанд вилоят судининг фуқаролик ишлари бўйича судьяси лавозимига;\nҚаҳрамон Омонович Холмуродов - судьялик лавозимида бўлишнинг навбатдаги ўн йиллик, шундан - беш йил муддатга Жиззах вилояти жиноят ишлари бўйича Шароф Рашидов туман суди раиси лавозимига тайинланди.\nҒиёсиддин Тўлқинович Ялгашев - судьялик ваколати муддати даврига Жиззах вилоят судининг жиноят ишлари бўйича судьяси лавозимига;\nЖамол Захирович Матниязов - судьялик ваколати муддати даврига Хоразм вилояти фуқаролик ишлари бўйича Урганч туманлараро суди судьяси лавозимига;\nМўйдинжон Мухторович Салимов - судьялик ваколати муддати даврига Андижон вилоят судининг иқтисодий ишлар бўйича судьяси лавозимига;\nТожиддин Насимжонович Мадраҳимов - судьялик ваколати муддати даврига Андижон вилояти фуқаролик ишлари бўйича Хўжаобод туманлараро суди раиси лавозимига қайта тайинланди. Шу муносабат билан уларнинг барчаси аввал эгаллаб турган лавозимларидан озод қилинди.


Мультимедиа, 28 март 2015\n19 август 2019, Тошкент вақти: 03:08\nшанба 28 март 2015\nВоронежда қамалиб қолганлар\nМардо Соғом: Саудия минтақада ошиб бораëтган Эрон таъсиридан қўрқмоқда\nСаудиянинг ҳаво зарбалари Ямандаги можарода яна бир ўйинчи пайдо бўлганини кўрсатади. Ямандаги шиа Хутий исёнчиларига қарши Саудия ҳужумини қандай изоҳлаш мумкин? Озодлик радиосининг Эрон ва Ироқ хизматлари раҳбари Мардо Соғомнинг фикрича, Саудия Арабистони минтақада ошиб бораётган Эрон таъсиридан в\nГ. Каримова миллиард долларни қандай ўмарди?\nЗулфия Султон: Барчага ëқадиган либос тикишга ҳаракат қилмайман\nЎзбек фаоллари халқаро мукофотни қабул қилиб олди\nТошкентдаги “Альянс” ҳуқуқни ҳимоя қилиш ташкилоти фаоллари 23 март куни ўз ташкилотлари Жанубий Кореянинг “Адолат ва тинчлик” халқаро мукофотига савзовор бўлганини байрам қилишди.\nДиндор Абдусами Раҳмонов Москва полиция бўлимларидан бирида\nТошкентда Наврўз байрами\n21 март куни Тошкентда Наврўз байрами нишонланди. Ўтган йиллардан фарқли равишда президент Каримов бу йил 21 март куни ўйнади. Балки бу Тошкентда 20 март куни ëмғир ëққани билан боғлиқдир. Яна бу йилги Наврўз президент сайлови арафасида бўлиб ўтди. Агар айтиш мумкин бўлса¸ кучишлатар тизимлар кучайтирилган ҳолатга келтирилганга ўхшади. Милиция ходимларининг кўплигидан улар байрамга эмас урушга тайëрланаяпти деган фикр уйғонади одамда. Суратлар анъанавий тарзда маданий марказлар тўпланадиган Бобур паркида олинди. Куннинг биринчи ярмида Миллий боққа киришнинг умуман иложи бўлмади. Чунки у ерда президент рақсга тушди. Бир ëш йигитнинг айтишича¸ паркда милиция ходимлари Наврўз учун келганлардан кўп.\nАҚШ президенти Барак Обаманинг Наврўз табриги\nҚобулда Қуръони Каримни ёққан аёлни тириклайин ёқиб юборишди\nАфғонистонда Қуръони Каримни ёққан аёлни тириклайин ёқиб юборишди. Қобулдаги Озодлик мухбирининг хабар беришича, 30 ёшли аёл 19 март куни Қобулдаги Шоҳиду Шамшират зиёратгоҳида Қуръони Каримга ўт қўйган. Ҳодисани кўриб, ғазабга келган аҳоли ўша аёлни ўзини қаттиқ калтаклаб, ўтда ёндириб ўлдиришган.\nСахарово миграция маркази олдидаги вазият


Тадбиркорлик субъектларини 2 йилгача текширмаслик таъқиқи қисқа муддатли текширувларга тегишли эмас | O'zLiDeP\nТадбиркорлик субъектларини 2 йилгача текширмаслик таъқиқи қисқа муддатли текширувларга тегишли эмас\nАнжуманнинг иккинчи қисми ҳам савол-жавобларга бой ўтмоқда. Айниқса, марказий студия билан боғланаётган ҳудудлардаги тадбиркорлар долзарб саволлар билан мурожаат қилишмоқда.\n– Президентимиз томонидан 2 йил текширишларга мораторий эълон қилинди, – дейди марказий студия билан боғланган навоийлик тадбиркор Абдусалим Жалилов. – Ушбу мораторий қисқа муддатли текширишларга ҳам қўлланиладими?\n– Тадбиркорлик субъектларини 2 йилгача текширишга ўрнатилган таъқиқ қисқа муддатли текширувларга тегишли эмас, – дейди Давлат Солиқ қўмитаси бошқарма бошлиғи ўринбосари Убайдулла Нуриддинов. – Чунки қисқа муддатли текширишлар тадбиркорлик субъектларида тўлов терминалари ва касса аппаратларини ўрнатиш мақсадида ўтказилади.\nO‘zLiDeР мақсад ва ғояларини тарғиб қилишда фаоллик кўрсатган бир гуруҳ наманганлик тиббиёт ходимлари тақдирланди\nO‘zLiDeР СамДУ талабаларига Мурожаатнома мазмун-моҳиятини тушунтирди


Киришга тақиқлашни бекор қилиш 5 526\nРФ ГА КИРИШГА ТАҚИҚНИ (ЗАПРЕТ) ҚАНДАЙ ОЛИБ ТАШЛАШ МУМКИН?\nҲеч бир чет эллик фуқаро нохуш вазият – РФ ҳудудига киришга тақиқ (запрет) қўйилишидан кафолатланмаган. Бу ҳолат одатда Россия аэропортида, чегарани босиб ўтиш пайтидагина билдирилиши билан мураккаблашади. Чегара хизмати ходимлари одатда тақиқ сабабини тушунтириб бера олмайдилар. 1996 йил 15 августдаги “Россия Федерациясига кириш ва Россия Федерациясидан чиқиш тартиблари ҳақида”ги N 114-ФЗ Федерал қонунининг 26-моддасида тақиқ қўйилишига олиб келувчи сабабларнинг ёпиқ рўйхати берилган.\nРОССИЯГА КИРИШГА ТАҚИҚ ҚЎЙИЛИШИГА ОЛИБ КЕЛУВЧИ САБАБЛАР\nУнга қуйидагилар киради:\nРФ да вақтинча яшаш муддати тугагандан сўнг 30 кундан ортиқ бўлиш (истисно тариқасида тан олинувчи ва РФ да қонуний яшаш муддатини узайтирувчи бир қатор жиддий ҳолатлар мавжуд); 5. Россияда фаолияти ёқланмайдиган (фаолияти номаъқул деб топилган) ташкилотлар фаолиятида иштирок этиш.\nФМХ ТАҚИҚИНИ БЕКОР ҚИЛИШ УЧУН АСОСЛАР\nТақиқ мавжудлигини ФМХ веб-сайтидаги интерактив хизматлар ёрдамида билса ҳам бўлади. Бироқ, у ерда тақиқ сабаби кўрсатилмайди. Тақиқ сабабини аниқлаштириш учун ФМХБ (УФМС)га мурожаат қилиш керак, шундан сўнг тақиқ қўйиш ҳақидаги қарорни бекор килиш учун ФМХ ёки судга 3 ой мобайнида ариза берилади.\nТақиқни бекор қилиш учун қуйидаги асослар мавжуд:\nТақиқ муддатида РФ да яшаш ҳуқуқини берувчи ҳужжат (Вид на жительство), агар маъмурий ҳуқуқбузарликка йўл кўймаган бўлса;


Forbes миллиардери Ўзбекистонга сармоя киритмоқчи - Terabayt.Uz\nForbes миллиардери Ўзбекистонга сармоя киритмоқчи\nБугун Ахборот технологиялари ва коммуникацияларини ривожлантириш вазирлиги раҳбарияти иштирокида Миср Араб Республикасининг Orascom Telecom Holding компанияси бошқаруви раҳбари Нажиб Савирис билан музокара бўлиб ўтди. Мисрлик бизнесмен 14-16 март кунлари Ўзбекистонда бўлиб, Ўзбекистон IT-саноатининг салоҳияти, яқин истиқболдаги режалар билан танишмоқда.\nНажиб Савирис учрашувда Ўзбекистоннинг телекоммуникация соҳасига сармоя киритишга қизиқиш билдираётганини маълум қилди. Шу муносабат билан, Orascom Telecom Holding билан IT-инфратузилмасини ривожлантириш, хусусан маълумотларни қайта ишлаш марказларини қуриш бўйича лойиҳаларни амалга ошириш масаласи муҳокама қилинди.\nЭслатиб ўтамиз, Orascom Telecom Holding компанияси жаҳоннинг қатор мамлакатларида, жумладан Буюк Британия, Покистон, Иордания ва бошқа мамлакатларда телекоммуникация хизматларини кўрсатади.\nЖаҳоннинг таниқли сармоядорларидан бири бўлган 63 ёшли Нажиб Савирис Швейцариянинг Цюрих олий техника мактабида таҳсил олган. Айни кунда у 4,1 миллиард АҚШ доллари миқдоридаги маблағ билан Forbes рўйхатига кўра, Мисрнинг иккинчи рақамли энг бой кишиси ҳисобланади.\n#Ахборот технологиялари ва коммуникацияларини ривожлантириш вазирлиги #сармоя


"БИЗ ҲАМ, ОКАСИ, ДОС ПАССОСНИ ЎҚИГАНМИЗ..."\nМурод Муҳаммад Дўст 1988 йилда нашр этилган "Лолазор" романидан кейин ҳеч нарса ёзмади. Аниқроғи, ёзганларини эълон қилмади. Балки бунга дастлаб Президент матбуот котиби вазифасида ишлагани, кейин Ўзбекистон миллий ахборот агентлиги, "Ўзбеккино" каби даргоҳлардаги фаолият сабабдир. Йўқ, бу орада адиб сценарийси асосида тасвирга олинган "Дев билан пакана", "18-квадрат", "Пўшт, арава" каби фильмлардан баҳраманд бўлдик. Бироқ ёзувчининг ўзи айтганидек, кино учун ёзилган "либретто"лар ҳикояга тенг келолмайди. Бир неча йил олдин эса ВВС ўзбек хизмати таниқли адибнинг "Тошкентдан мактублар" туркум асарларини эълон қилди. Бу битикларда Шукур Бурҳон, Саид Аҳмад ва Неъмат Аминов ҳаёти ва ижодига чизгиларни кўрамиз. Чизгиларки, аниқ ва жонли тасвир, киноя, пичинг ҳамда равон услуб бўртиб туради.\nАдабиётга, ижодга, бадиий сўз санъатига бефарқ бўлмасангиз, "Тошкентдан мактублар"ни ўқинг, вақтингизга ачинмайсиз.\nСаид Аҳмаднинг бир ажойиб ҳангомасини кўпчилик эслайди. Воқеа ростдан ҳам бўлганми, ёки уни Саид Аҳмаднинг ўзи тўқиганми - бу сирни устоз дорулбақога олиб кетган.\n- Бир куни Шукрулло ёнимга келди, - деб ҳикоя қилар эди раҳматли. - Келиб, ёзган эсдаликларини ўқиб берди. Маълум бўлишича, Шукруллонинг биринчи китоби чиққанида отаси ўқиб кўриб, ўғлини роса мақтабди: "Балли, ўғлим, китобинг манга маъқул, бундан кейин ҳам шундай яхши ёзавер. Кузда, хазонрез фаслида боғ кезганмисан? Оёғинг остида ётган сариқ япроқлар ичидан ёнғоқ топиб қувонганмисан? Ҳа, балли, қувонгансан! Бу ёғига ҳам шундай қилавер! Ҳар бир сўзни хазон остидан топилган ёнғоқдай битта-битта териб, фақат мағзи тўқларини қолдириб, пучларини нарига итқитиб юбор!" Шукрулло ёзганларини завқ билан ўқияпти, мани эса шайтон қитиқлайди. Ахийри чидолмадим. Шукрулло, дедим, биринчи китобинг чиққанингда эмчи отанг дунёдан ўтиб кетган эди-ку? Шукруллонинг отаси эмчилик қилган, икков тенгдошмиз, узоқ қариндошлиги ҳам бор… Бироқ Шукруллога гапим ёқмади. Ҳафсаласи пир бўлди. Лекин ёзганларини кўзи қиймади чоғи, секин маслаҳат сўради: "Саидаҳмад, бўмасам "Ғафур Ғулом айтувди" десаммикан?"\nАсқад Мухтор ҳақида ўйлаганда, Эркин Аъзамнинг бир гапи бот-бот ёдимга тушади. У "Дўстлик" ордени билан устозни табриклагани борганида Асқад ака синиқ жилмайиб айтган эканки, "Дўстлик" бор-у, дўст йўқ…"\n"Улар яланғоч беданаларни бир пасда тозалаб, пешноб билан иликдек пўстдумба қиймасига кўк кашнич, ариқ бўйларидан териб келинган ялпиз,зира, зирк, жамбил қўша бошладилар. Улар бу масаллиқларни эрталабоқ уйда тайёрлаб тоғорада олиб келган эдилар. Шуларни беданалар ичига жойлаб, қоринларини ип билан чатиб, доғланган ёғда қизартириб олдилар. Кейин бошқа қозонга босиб, устига кўпгина серсув помидорни катта-катта бўлак қилиб териб чиқдилар. Қизил сабзи, саримсоқ пиёз, қизил лавлаги, жуда ҳам юпқа парракланган анчагина оқ пиёзни чиройли қилиб териб қўйдилар".\n...бу тахлит "чиройли" ёзиш ўзбек адабиётига теккан касалки, синчилар тилида "китобийлик" деган номи ҳам бор. Буям китоб ўқиб китоб ёзишга ўхшаган нарса. Фақат айни ҳолатда "бадиий кашфиётлар" бошқа китобдан эмас, муаллифнинг ўз миясида ғужғон ўйнаган ўта романтик, ўта кўримли, лекин бирдай ёлғон манзаралардан олинади.\nАслида "китобийлик"нинг давоси осон. Ўша эски гап - битта дидли, ақлли муҳаррир бўлиб, муаллифга: "ёлғонингни йиғиштир, ошна", деб айтса кифоя.\nУстознинг ғаройиб хислатидан бири шу эдики, у баъзи шоиру ёзувчиларга ўхшаб, етган амалидан, орттирган обрў-эътиборидан, шуҳратидан маст бўлиб, бамисоли ғулғултовуқдай (ўрисчаси - индюк) ҳурпайиб юрмасди. Кулги бўлишдан мутлақо чўчимасди, аксинча, мудом ўзини ўзи мазах қиларди.\nУстозимизнинг об-ҳаво ўнгланадими, далада бошоқ тўқроқ униб, боғдаги дарахт мўлроқ мева берадими, озгина неклик бўлса бас, давр эгаларини бирров дуо қилиб қўядиган одати бор эди. Биз ёшлар саркашроқ эдик, лекин оқсоқолнинг ёшини ўйлаб эътироз қилишга ийманардик. Кейинроқ, анча синашта бўлиб қолгандан сўнг, домламиз салтанат сажжодасини ёзган пайтларда, Калвак Махзумнинг машҳур сўроқларидан бирини иқтибос келтиришни ўргандик: "Аз тахи дил чўқиндингму, ёки мазмуни замонасозлиғму?"\nСаид Аҳмаднинг саёҳат чоғидаги бедорликлари ҳам чўпчакка айланиб кетган. Бир ўзи киприк қоқмай ўтиришдан зериккан пайтида ширин туш кўраётган шерикларидан бирини секин туртиб сўраркан: "Яхши ухлаяпсанми, болам?"\nОқсоқолнинг энг машҳур саволи Олтариққами, Яйпангами, ишқилиб, водийнинг гўзал гўшаларидан бирига меҳмон тушган чоғларида, узоқ суҳбатлардан ҳориб уйқуга кетган Эркин Воҳидовни туртиб сўрагани: "Анув…Клара Цеткин дегани… нечанчи йилда туғилган эди, Эркин?.."\nИт норози бўлиб вовиллайди. Ўзи кичкина бўлгани билан, овози баланд. Шу сабаб, Шукур Бурҳон уни инсофга чақиришга мажбур бўлади:\n-Итингиз ўзбекча билмайдими, Шукур ака?\n-Қизиқмисан, Шарик бўлгандан кейин… у билан яна қайси тилда гаплашасан? Ана, ўзинг дубляж қиббер бўмаса!..\nИшчи-шоир Расулий домланинг ғазалларидан биргина байти эсимда қолганки, унда муаллиф шоир зотига хос бўлмаган камтарлик намоён этиб, сизу биздан орамизда яшаб юргани учун узр сўрайди:\nЎзимни кўрмагайдурсиз, Ватаннинг булбулидурмен,\nМани ёмон деманг, дўстлар, одамнинг бир туридурмен.\nУмуман, ашъор деганлари - тузатиб бўлмайдиган дард. Унга подшо ҳам, қул ҳам баробар чалиниши мумкин. Шароф Рашидов шеър ёзган. Мелисаларнинг каттаси Ҳайдар Яҳёев - бир қўлда тўппонча, бир қўлда қалам, - роса шеър ёзган.\nБухоро вилояти ижроқўмига бир неча йил раислик қилган Нишон Бозоров деган киши ҳам гулу булбул ҳақида ашъор битар, лекин негадир шеърларига ўз исмини қўйишдан ийманар экан. Неъмат акадан маслаҳат сўрабдики, ўртоқ Аминўф, сиз адабиёт илмининг дўнгу нишабини яхшироқ биласиз, бо яна бизни мансаб нозик эканини ҳам биласиз, энди бизга битта тахаллус топиб берсангиз...\nИжроқўм раиси маслаҳатга амал қилган-қилмаганини билмайман, лекин Неъмат Аминов Нишон Бозоровга тавсия қилган "Б.Нишон" деган тахаллус халқ орасида "Бенишон" деган лақабга айланиб кетгани рост.\nШариф Нурхон ота-онадан эрта етим қолиб, қайсидир бойнинг эшигида қароллик қилиб юради. Бойдан кўп ситам кўради. Дарвешу девоналардан эшитган оҳангларини эслаб, кўрган жафоларидан недир оғзаки байтлар тизади. Амирликнинг охирги йилларида, Ўрусия тарафларда инқилоб бўлган эмиш, Ленин деган одам йўқсилларга эрк берган эмиш, деган узунқулоқ гапларни эшитиб, ҳовлиққанидан "Лелин, кел", деган радифда ғазал тўқийди...\nХўжайин қаролининг саркашлигидан хабар топиб, уни қамчилаб сўроққа тутади:\n- "Лелин, кел", деб сан ёзиб эдингми, Шарифча?\n-Ман ёзибидим, - дея тан олади бечора қарол.\n-Лелин онангнинг эри эдими, Шарифча, начун сан бадбахт уни Бухорога чақирасан?\n-Камбағалпарвар деб эшитиб эдим, бой ота, шунга ёзибидим...\nБой баттар дарғазаб бўлиб, қамчини нарига отиб юборади. Қаролни оёқлари остига олиб тепа бошлайди.\nНеъмат ака ҳикояни Шариф Нурхоннинг овозида давом эттирарди:\n-Тепопте, тепопте, тепопте... Оғзи-бурнимдан шаррос қон келди ҳамки, у киши мани тепопте... Хайриятки, худойим бир ўлимдан асради, бойни ёнига бир ақрабоси бор эди, мани ажратиб олди, айтдики, э, ако, энди Шарифча минбаъд бу номаъқулни емайду, қаранг, охи, писарнинг оғзидан Лелини келди-ку!..\nНеъмат Аминов қочириқларига энг кўп нишон бўлган одам Саид Равшан эди. Рости, аксар чоқларда Саид аканинг ўзи бунга айбдор бўларди. У киши Неъмат акани қора тортиб, Бухородан Тошкентга кўчиб келди. Бошқа ҳамма жанрлар эгали эканини сездими, енгилроқ детектив қиссалар ёзишга ружу қўйди. Адашмасам, акамиз ёзган биринчи "дефектив" (Неъмат Аминов ибораси) қисса қаҳрамони газчи эди. Бугун аниқ ёдимда йўқ, агар тафсилотда адашмасам, саҳрода газ магистрали ётқизилаётганда бир тўда ёмон газчи ёлғизгина яхши газчини йўғон қувур ичига тиқиб, устидан кавшарлаб ташларди.\nАлбатта, осмонида зоғ ҳам учмайдиган овлоқ саҳро, ғанимларини осонгина ўлдириб, бирорта саксовул тагига кўмиб қўяверишса ҳам бўлаверарди. Лекин яхши газчи, яъники бош қаҳрамон Саид акага тириклай керак. Энди у муаллиф иродаси билан бўш қувур ичида уч-тўрт кун эмаклашга, минг хил умидсиз ўйларни ўйлашга, лекин бари бир ўлимга таслим бўлмасликка маҳкум...\nМаълум бўладики, Зайнишевнинг хотинига йўлиққан жами инсу жинс Вафо атторнинг бўғоз эшагига ёпирилиб ўтиб, мода қорнидаги бегуноҳ хўтик майиб бўлиб туғилган экан.\nШу сабаб, Вафо аттор ҳар ой мунтазам Баширжон Зайнишевга учраб, ундан "курраи ногирон" учун алимент ундириб кетади.\nАлбатта, бу - шунчаки тўқима, турган-битгани маҳобат, уйдирма. Бунақаси ҳаётда бўлмайди, бўлиши ҳам мумкин эмас.\nРаҳматли Ваҳоб Рўзиматов айтганидек, "биз ҳам, окаси, Дос Пассосни ўқиганмиз", турли уйдирма, абсурд, гротеск деганларидан озмунча хабаримиз бор, лекин майиб хўтик учун алимент ундириш, ўлай агар, Неъмат Аминовдан бошқа бирортамизнинг ҳам хаёлимизга келмаган бўларди...


Жойларда аҳоли вакиллари билан мулоқот қилиб, уларнинг турмуш тарзи билан танишиш бугунги кунда Республика вазирлик ва идоралар раҳбарларининг кундалик фаолият мезонига айланмоқда.\nХусусан, Республика маданият вазири, Ўзбекистон Халқ артисти Озодбек Назарбеков Наманган вилоятининг Чортоқ туманида бўлиб, “маҳаллабай” юриш орқали аҳоли хонадонларида ўрганишлар олиб борди. Фуқаролар билан суҳбатларда аҳоли, айниқса, ёшларнинг санъат ва маданиятга қизиқишларини ошириш мақсадида жойларда шарт-шароитларни яхшилаш бўйича билдирилган таклиф-мулоҳазалар алоҳида назоратга олинди.\nТуман ҳокими Анваржон Отахўжаев раҳбарлигидаги биринчи сектор ҳудудида жойлашган Дамариқ маҳалласида санъатсеварлар учун маданий-маърифий тадбир ташкил этилди.\nМаданият вазири Озодбек Назарбеков ўз сўзида Президентимиз томонидан ёш авлод камолотига қаратилаётган давлат сиёсати даражасидаги доимий эътибор замирида энг аввало, эртамиз эгаларининг порлоқ истиқболи кўзлангани таъкидланди. Бундан буён туман ва қишлоқларда ишсиз ёшлар бандлигини таъминлаш, йигит-қизларнинг бўш вақтларини мазмунли ўтказишлари учун шароитларни яхшилаш, давлатимиз раҳбари илгари сурган Беш муҳим ташаббус йўналишлари ижроси доимий эътибор марказида бўлишини қайд этди.\nПандемия туфайли одамларимиз дийдор онларини соғинганлиги тадбирда яққол ўз аксини топди. Таниқли санъаткорлар ва ёш ижрочиларнинг дилбар куй-қўшиқлари чортоқликларга кўтаринки кайфият улашди.


АҚШ Давлат департаменти: АҚШ Сурияда қон тўкилиши давом этиши эвазига бўлса ҳам Асаднинг кетишини талаб қилади\n09:04 / 25.05.2016\nАҚШ ҳукумати Сурияда қон тўкилиши давом этса ҳам мамлакат президенти Башар Асаднинг ҳокимият тепасидан кетишини талаб қилишда давом этади. АҚШ Давлат департаменти расмий вакили Марк Тонер буни 24 майда журналистлар учун ўтказиладиган анъанавий матбуот анжуманида очиқ-ойдин айтиб ўтди.\nБундан ташқари, Тонер АҚШнинг Асадга Сурия келажагида ўрин йўқлиги ҳақидаги нуқтаи назарини яна бир таъкидлаб ўтди. Тонердан "Сиз бу қарашдан жангларнинг тўхтатилиши учун воз кечишга тайёрмисиз?" деб сўралганда "Йўқ", деб жавоб берди.\nБу мавзуда гаплашишга ТАСС мухбирининг АҚШнинг Суриядаги сиёсатининг барча устувор вазифалари ҳақида ойдинлик киритиш ҳақидаги илтимоси сабаб бўлди. Тонер анжуман давомида "Биз, албатта, ИШИД бирор жойдан сиқиб чиқарилганда хурсанд бўламиз. Бироқ Асад тузумининг мамлакат тинч аҳолисига нисбатан муносабати ҳисобга олинса, жангарилар ўрнига яхшироқ номзодлар келаётгани даргумондир", деб айтиб ўтди.


Оила тинч бўлса, аёл бахтли\n8 Март – Халқаро хотин-қизлар куни арафасида турли соҳа вакиллари бўлган аёллардан бизни қизиқтирган саволларга жавоб олдик. Кўпчилик байрам кайфиятида юргани учун жавобларда ҳам жўшқинлик, хуш кайфият сезилиб турди.\n1. Бахт – қандай тушунча?\n2. Байрамда қандай совға кутяпсиз?\n3. 8 Мартни байрам сифатида нишонлаш шартми?\nХуршида МИРКОМИЛОВА, уй бекаси:\n1. Бахтни ҳар ким турлича тушунади. Масалан, орзу қилиб юрган нарсамга эришсам, режалаган ишимни амалга оширсам, болам хурсанд бўлса, ўзимни бахтли ҳис этаман. Бахтни қандайдир математик қоидага тенглаб бўлмайди, эркин қуш хоҳлаган томонига учганидек, бахтиёрликнинг ҳам мезони ва сарҳади йўқ.\n2. 8 Март бизнинг байрам бўлгани билан, уни тегишли даражада ўтказиш учун яна ўзимиз елиб-югурамиз. Тўғри, турмуш ўртоғимизнинг совға беришини кутамиз. Лекин, чуқурроқ ўйласам, унинг аҳамияти катта эмас.\n3. 8 Мартни нишонлаш ёки нишонламаслик бизнинг иштирокимизсиз муҳокама қилинса...\nЗиёда ҲОЖИМЕТОВА, пазанда:\n1. Бахт жуда кенг қамровли тушунча. Фарзандларим яхши баҳоларга ўқиса, яқинларим оқибатли бўлса, қизларим иболи келин бўлса... Шу сингари ижобий ишлар бахтни тўлдириб боради.\n2. Ўзим пазанда бўлганим боис байрам дастурхонини тўкин қилиш учун шу куни ғайратлироқ бўламан. Турмуш ўртоғим, ўғилларим, укаларимнинг совғасини катта қувонч билан қабул қилиб оламан. Асосийси, онажонимга совға тайёрлашни ёдимдан чиқармайман.\n3. Билмасам... Шундай чиройли байрамни тақиқласак, қандай бўларкин?!\nНаргиза ТУРСИМАТОВА, ҳамшира:\n1. Бахтни иложи борича соддароқ қабул қиламан. Соғлик яхши бўлса, ўзинг яхши кўрадиган ишни бажарсанг, турмуш ўртоғинг вафодор бўлса, қисқаси, ҳаётинг мазмунли ўтса, бахт шу эмасми?!\n2. Совғанинг катта-кичиги бўлмайди. Асосийси, эътибор, дейишади-ку.\n3. Албатта, нишонлаш керак. Нима учун мана шундай саволлар туғиляпти, ҳайронман.\nХуршид ҚЎЧҚОРОВ суҳбатлашди, 2018-03-07, 09:58 199


Ўтган йили Тошкентда автомобилларни олиб қочиш ҳолатлари камайдими?\n11:50 / 23.02.2017\n2016 йилда автомобилларни олиб қочиш билан боғлиқ жиноятлар миқдори икки бараварга камайди. Бу ҳақда Тошкент ИИББ раҳбари Баҳодир Қурбонов журналистлар билан учрашувда маълум қилди, деб хабар бермоқда Nuz.uz.\nТошкент ИИББ раҳбарининг айтишича, шаҳардаги статистиканинг яхшиланганига ўтган йили янги дастурий таъминот — «Хавфсиз шаҳар» тизими жорий этилгани ҳам ёрдам берган.\n«Бундай тизим айни пайтда Марказий Осиё минтақаси бўйича фақат Ўзбекистон пойтахтида бор. Россияда эса у фақат иккита шаҳар — Москва ва Санкт-Петербургда амалга татбиқ этилган», - дея аниқлик киритди ИИББ бошлиғи.\nДастурий таъминот шаҳарнинг туманларга бўлинган интерактив харитасидан иборат бўлиб, машинани олиб қочишлар, ўғирликлар, босқинчилик ҳужумлари ҳақида келиб тушган хабарларни акс эттиради. Шунингдек, харитада барча патруль-пост машиналари турган жойларини кўриш мумкин. Бу диспетчер энг яқин экипажни жиноят жойига осонлик билан юбориши учун яхши имконият беради.\nҚурбоновнинг аниқлик киритишича, пойтахтда йил бошидан бери транспорт воситасини олиб қочиш билан боғлиқ фош этилмаган биронта иш йўқ. Янги тизимнинг жорий этилиши жиноятларни “иссиқ изида” фош этиш бўйича кўрсаткичларни жиддий равишда ошишига имкон берди.


"Муҳожир ови" давом этаëтир\n05 декабр 2020, Тошкент вақти: 13:35\nМеҳнат биржаларида навбат кутиб турган минглаб қозоғистонликлар ўзбек мардикорлари бўшатган иш ўринларини эгаллашга тайёр турибдилар.\nОстона ҳукумати кучайиб бораëтган ишсизлик муаммосини меҳнат муҳожирлари иш ўринларини маҳаллий фуқароларга олиб бериш йўли билан ҳал қилишга киришди.\nШу мақсадда Қозоғистон ҳуқуқ -тартибот идораларига мамлакатда ноқонуний тарзда ишлаб юрган минглаб меҳнат муҳожирларини аниқлаш ва ўз юртларига қайтариш вазифаси топширилган.\nРасмий маълумотларда айтилишича, "муҳожир ови" 2009 йил давомида мунтазам тарзда амалга оширилади.\nҲуқуқ-тартибот идоралари ходимлари томонидан ўтган ҳафта якунида ўтказилган амалиёт натижасида қўлга олинган гастарбайтерларнинг аксариятини қўшни давлат фуқаролари ташкил этади.\n-Нолегал меҳнат муҳожирларининг асосий қисми Ўзбекистон, Қирғизистон ва Тожикистон фуқароларидир.\nАмалиёт натижасида қўлга олинган меҳнат муҳожирларининг баъзиларига нисбатан мамлакат ҳудудидан бадарға қилиниш ҳақида қарор чиқарилган экан.\nБироқ уларнинг бу қарорни бажармай, Қозоғистон ҳудудида қолгани аниқланди, деб маълум қилди Озодликка Олмаота шаҳар ички ишлар департаментининг матбуот котиби Евгений Лисенко.\nАмалиёт пайтида Олмаота шаҳрининг ўзида 111 нафар ноқонуний меҳнат муҳожири қўлга олинган. “Муҳожир ови”да Ички ишлар вазирлиги ходимларига Миллий хавфсизлик қўмитаси вакиллари ҳам ёрдам берганлар.\n- Қозоғистон ҳудудида ноқонуний тарзда ишлаётган ва яшаётганларни аниқлаш учун шаҳардаги барча бозорлар, қурилиш объектлари, меҳмонхона, санаторий, дам олиш уйлари, пансионат, даволаниш масканлари, ётоқхоналар ва кўнгил очар масканлар текширилди. Бунда бизга махфий хизмат ходимлари кўмак бердилар, деди Евгений Лисенко.\nУнга кўра, ноқонуний муҳожирларни аниқлаш ва қўлга олиш тадбири жорий йил давомида мунтазам тарзда ўтказилиши режалаштирилган.\nГарчи мамлакатда ҳуқуқ-тартибот идоралари томонидан ноқонуний мигрантларни аниқлаш бўйича кескин чоралар кўрилаётган бўлса-да, баъзи уддабурон муҳожирлар юртига қайтариб юборилмасликнинг йўлини топаётганлигини кузатдик.\nОлмаота шаҳридаги Кўк бозорда мева-сабзавот билан савдо қиладиган ўзбекистонлик суҳбатдошимиз Равшанжон миграция полицияси томонидан ўтказилган рейдга қарамай, қўшни давлатда тинчгина ўз ишини давом эттираётган меҳнат муҳожирларидан бири.\n-Текширган вақтда бозорда ишлаймиз, деб айтмаймиз-да. Дам олишга, тамошага келганмиз, деймиз. Келишиш йўлини топамиз, тинчгина кетаверамиз.\nПолициячиларнинг пул талаб қилган вақти ҳам бўлган, дейди маҳаллий миграция полицияси ходимларига пул бериб, депортациядан қутилиб қолаётган ўзбекистонлик Равшанжон.\nҚозоғистон Меҳнат ва ижтимоий ҳимоя вазирлиги сўнгги икки ой ичида мамлакатда ишсизлар сони 7,2 фоиз, яъни икки баробарга кўпайганини, бу эса ўта хавотирли кўрсаткич эканини маълум қилди.\nБундан келиб чиқиб эндиликда қозоқ ҳукумати молиявий инқироз шароитида ишсиз қолаётган қозоғистонликларни янги иш жойларига жойлашиш имконидан маҳрум қилаётган мигрантлар сонини тезда камайтириш кераклигини билдирмоқда.\nОлмаота шаҳар Ички ишлар департаментининг маълум қилишича, аввалги йилга нисбатан бу йил шаҳар ҳудудида юрган меҳнат муҳожирлари сони 50 минг кишига камайган.\nКўпчилик кузатувчилар қозоқ расмийларининг мамлакат ҳудудида юрган меҳнат мухожирларини куч билан Қозоғистондан бадарға қилиши самара бермаслигини бот-бот таъкидлаб келмоқдалар.\nЎзбекистонлик таҳлилчи Камрон Алиев ҳам мана шундай фикрда.\n-Қозоғистон ва Россия томонидан мигрантларни зўравонлик билан ортга қайтарилиши бу давлатлар иқтисодига фойда келтирмайди.\nБу давлатлар маҳсулотлар тан нархини тушириш ва ўз товарларини халқаро бозордаги рақобатбардошлигини ошира олишида меҳнат муҳожирларининг аҳамияти катта. Масалан, ўша мардикор аввал 600 долларга ишлаётган бўлса, ҳозир 300 долларга ҳам ишлашга рози.\nПул тополмаёган мардикор эса ўз-ўзидан Қозоғистонни тарк этаверади. Шу сабабли уларни мажбуран депортация қилишнинг ҳожати йўқ, дейди Комрон Алиев.


Тожикистон Олий суди Би-Би-Си ва Россиянинг ОРТ телеканали мухбирлари қотилларини узоқ муддатга озодликдан маҳрум этиш ҳақида ҳукм чиқарди.\n04 март 2021, Тошкент вақти: 02:59\nОлий суд раиси Махмадали Ватановнинг маълум қилишича, икки киши – Актам Тоҳиров ва Нозирбек Давлатовлар собиқ дала қўмондони, 1997 йилда ҳукумат қўшинлари томонидан ўлдирилган Эшон Нозим буйруғига биноан ҳаракат қилганлар.\nТоҳиров ва Давлатовлар 1995 йилда Би-Би-Си мухбири Мухлиддин Олимпур, 1996 йилда эса ОРТ телеканали мухбири Виктор Никулинни ўлдирганлар.\nСуд Тоҳировни 22 йил, Давлатовни эса 15 йилга озодликдан маҳрум этиш ҳақида ҳукм чиқарди.\nБи-Би-Си мухбири қотиллигида воситачилик қилган Насрулло Шарипов 7 йилга озодликдан маҳрум этилди.\nНикулин ўлимига даҳлдор яна бир киши ҳамон қидирувда.


Ҳозирги кунда инсонларни туғилиб-ўсган Ватанига хиёнат қилишга чақираётган, мусулмонлар ўртасида их-\nтилоф ва бўлиниш келтириб чиқараётган бузғунчи оқимлар жуда кўп. Ана шундай оқимлардан бири сохта салафийлардир.\nСохта салафийлар Ислом дини аҳком ва фатволарини ҳар бир замон тақозосига қараб эмас, ҳижрий сананинг дастлабки уч асрига мувофиқ равишда ҳаётга татбиқ этишни тарғиб қилади. Бу оқим аъзолари ўн тўрт асрдан буён Исломнинг етук алломалари, фақиҳу мужтаҳидлари қабул қилган фатволарга кўр-кўрона қарши чиқади.\nАслида, “салафи солиҳ” деганда, Пайғамбаримиз замонларида ҳамда кейинги икки асрда яшаган улуғ диндошларимиз тушунилади. Шунга кўра, Ислом уламолари саҳобий, тобеин ва табаа тобеин, яъни илк мусулмонларни “солиҳ аждодлар” деб ҳисоблашда якдилдирлар. Кейинги даврларда яшаган мусулмонларга нисбатан “салаф” ёки “салафийлар” тушунчаларини ишлатиш тўғри эмас.\nСохта салафийлик шаклланишининг тарихий илдизлари илк Ислом давридаги ижтимоий-маънавий муҳит билан боғлиқ. Хусусан, милодий VIII аср охири ва IX аср бошларида “Қуръоннинг яратилгани” ҳақидаги ғояни байроқ қилиб олган мўътазила оқими вужудга келган эди. Бундай адашганларга қарши кескин кураш, ўз навбатида, сала-\nфи солиҳлар анъанасига қайтиш ҳақидаги ғояларнинг кун тартибига қўйилишига олиб келди.\nСохта салафийликнинг кучайиб, кенг ёйилиши суриялик Ибн Таймия (1263–1328) фаолияти билан боғлиқ. У умри давомида ўзининг агрессив қарашлари сабабли тўрт марта (1307, 1309, 1322 ва 1326-йилларда) озодликдан маҳрум қилинган ва 1328 йили қамоқхонада\nвафот этган. Мазкур шахс ҳаракатнинг назарий асосларини белгилаб берганини барча мутахассислар эътироф этади.\nИбн Таймия гўёки, асрлар давомида Исломга турли бидъатлар кириб қолганини иддао қилиб, жамият ва мусулмонларнинг кундалик турмуш тарзи унинг талқинидаги Қуръон ва суннатга асосланган ҳолда қатъий тартибга солиниши зарурлиги ҳақидаги ғояни илгари сурди.\nСохта салафийларнинг динимиз асосларини бузишда изчил ҳаракатларини алоҳида қайд этиш лозим. Ибн Таймия томонидан ўйлаб топилган тавҳиднинг иккига бўлиниши ҳақидаги қарашлар Ислом асосларини бузиш йўлида илк қадам бўлган эди.\nСохта салафийлар Расулуллоҳ соллаллоҳу алайҳи ва салламнинг, саҳобалар ҳамда азиз-авлиёларнинг қабрларини зиёрат қилиш каби Ислом шариати жоиз деб билган амалларни бажарадиган мусулмонларни куфр ва ширкда айблашади.\nЎзларини асл Ислом тарафдорлари деб биладиган сохта салафийлар Мадинаи мунавварадаги саҳобаларнинг қабрларини бузиш билан кифояланмай, ҳатто Пайғамбаримизнинг муборак зиёратгоҳларини вайрон қилишга ҳам уриниб кўришган. Сохта салафийлар кейинчалик ушбу масалада янада чуқурлашиб, “Қабистонга бориш куфр. Бу куфр эса бутпарастларнинг куфридан ҳам хатарлироқ”, деган асоссиз қарашларни илгари суришди.\nСохта салафийларнинг Пайғамбаримизга ҳурматсизлик қилиши у зотнинг ота-оналари мусулмон ҳолда вафот этмаган дейишларида ҳам яққол кўрина-\nди. Уларнинг бундай ғайриисломий ёндашуви гўёки “нубувват”, яъни пайғамбарлик Набий алайҳиссаломнинг фақат сўзи ва амалида намоён бўлган, деган хулосага олиб келади. У зотнинг таналари, яъни жисмларидан фойда йўқ. Чунки бу тана у зотнинг мушрик ота-онасининг бир бўлагидир. Пайғамбар ўлди, унинг жасадидан фойда йўқ. Шу боис сохта\nсалафийлар у зотнинг қабрлари зиёратидан маъни йўқ, деган сохта, асоссиз, бемаъни, мантиқсиз, тутуруқсиз гапларни тарқатишади.\nПайғамбаримиз соллаллоҳу алайҳи ва салламга салом бериш ва у зотнинг қабрларини зиёрат қилиш бахт ва саодатдир. Шу боис бу муборак равзадан йил бўйи Ер юзининг турли бурчакларидан келган мўмин-мусулмонларнинг қадами узилмайди. Набиййи муҳтарам соллаллоҳу алайҳи ва саллам вафотларидан кейин қабрларини зиёрат қилувчи умматларга бундай дея марҳамат қилганлар: “Бирор киши менга салом берса, албатта, Аллоҳ менинг руҳимни қайтариб беради ва мен ўша одамнинг саломига алик оламан” (Имом Абу Довуд ва Имом Байҳақий ривояти). Пайғамбаримиз алайҳиссалом бошқа ҳадисда: “Ким қабримни зиёрат қилса, унга шафоатим вожиб бўлади”, дедилар (Қози Иёз ривояти).\nВаҳоланки, барча диний манбаларда Пайғамбаримиз соллаллоҳу алайҳи ва салламнинг аждодлари ҳурматга сазовор ва юксак фазилатларга эга инсонлар бўлгани қайд этилган. Ҳадисларда ҳам у зотнинг насл-насаби Исмоил алайҳиссаломга боғланиши хусусида маълумотлар бор.\nИмом Абу Ҳанифа раҳматуллоҳи алайҳнинг “Фиқҳул акбар” китобида таъкидланганидек, Расулуллоҳнинг отаоналари Ислом фитрати, яъни исломий табиатда вафот этганлар.\nСохта салафийлар милодий йил ҳисобини ишлатиш, бошқа дин вакилларининг байрам, маданий тадбирларида иштирок этиш ва табриклаш, костюм, пальто, шим ва кўйлаклар кийишни, галстук тақишни ҳам имонсизлик деб ҳисоблашади.\nСекуляризм (дунёвийлик) ва давлатнинг демократик тамойилларини қоралаш, инкор қилиш ҳамда давлат тўнтаришини амалга ошириш орқали ҳокимиятни қўлга киритиш ва халифаликка асосланган тузумни ўрнатиш\nсохта салафийларнинг асосий мақсади ҳисобланади.\nҲозирги кунда ҳам сохта салафийларнинг эътироф этилган фиқҳий мазҳабларни тан олмаётгани уларнинг асл қора ниятини яққол намоён этади. Зеро, бундай иддаолари билан улар диний бирлик ва ақидавий якдилликка ҳам рахна солмоқда.\nБугунги кунда ушбу бузғунчи оқим-лар халқаро террорчи ташкилотлар билан узвий алоқада экани ва уларнинг фаолияти томонидан молиялаштирилаётгани ҳеч кимга сир эмас. Айниқса, сўнгги йилларда Қозоғистон, Қирғизистон ва Тожикистонда бир қатор террорчиликларнинг амалга оширилгани ҳар бир фуқарода ҳушёрликни, огоҳликни оширишни талаб этмоқда.\n“Hidoyat” журналидан олинди\nMore in this category: « МУБАЙЯН ВА НАСРИЙ БАЁНИ: Ишорат иймон шаройитиға (Қирқ тўртинчи мавзу)\tБИРЛАШГАН МИЛЛАТЛАР ТАШКИЛОТИ ВА ЎЗБЕКИСТОН »


Ислом динига кириш – Islom Nuri\nШундай экан бу хакикатга бўйинсунмогимиз ва Яратувчимиз, Роббимизни тан олмогимиз, ва Унинг неъматларини эътироф килмогимиз, шунингдек Унинг хикмат ва мархаматлар билан тўлиб – тошган хидояти олдида бир умр таслим бўлмогимиз мантикдандир.\nАллохни «Хай» – тирик ва «Кайюм» – абадий тургувчи ва «Аввал» ундан аввал бирор нарса йўк хамда «Охир» ундан кейин бирор нарса йўк – Зот, деб эътикод киламиз.\nФаришталар Аллохнинг куллари ва уларнинг Аллох хузурида обрў-эътиборлари бор. Шунинг учун биз уларни эъзозлаймиз ва хурмат билан ёдга оламиз. Лекин уларнинг биронталарига хам сигиниб ибодат ёки дуо килмаймиз ва уларни Аллохнинг ўгиллари ёки кизлари, деб даъво хам килмаймиз. Балки уларни шундай буюк хилкатда яратган Ягона Аллохнинг Ўзигагина ибодат киламиз. Аллох таъоло шундай деб мархамат килади: «Улар (яъни, мушриклар): «Аллохнинг боласи бор», – дейдилар. У зот (бундай тухматдан) мутлако покдир. Йўк, балки (фаришталар) улуг бандалардир. Улар (фаришталар) Аллохнинг амру фармони билангина амал килиб, У зотдан илгари бирон сўз айтмайдилар. У зот (Аллох) уларнинг олдидаги (киладиган) ва ортларидаги (килиб ўтган) барча ишларни билур. Улар (фаришталар) факат Аллох рози бўлган кишиларнигина шафоат килурлар. Уларнинг (ўзлари Аллохдан) кўркиб хавф-хатарда турурлар. Улардан биронтаси: «Мен хам (Аллохдан) ўзга бир илохман», деса, бас, Биз ўшани жаханнам билан жазолаймиз. Биз барча золим-мушрикларни хам ана шундай жазолаймиз». Анбиё сураси, 26, 27, 28, 29-оятлар.\n – Аллохнинг пайгамбарига салавоти: унга бўлган саноси ва улуглашидир. Бу Аллохнинг салоти хаккида айтилган маъноларнинг энг яхшисидир.\n – ибн Дакик ал-Ийд деди: «Хаёт фитнаси инсонга хаёти давомида дуч келадиган дунёга, шахватларга ва нодонликларга мубтало бўлишидир. Буларнинг энг каттаси эса Аллох сакласин ёмон окибат билан вафот килиш. Мамот фитнасидан ўлим олдидаги фитна мурод бўлиши мумкин, унинг мамотга изофа килиниши фитнанинг мамотга якин бўлганлиги учундир. Агар шундай дейилса хаёт фитнасидан мурод бундан аввалгилари бўлади. Мамот фитнасидан мурод кабр фитнаси бўлиши хам мумкин. Чунки уларнинг кабрларида фитналанишлари сахих хадисларда келган.\n – Бу микдорни шариатда нисоб дейилади. Сиз эга бўлган нарсалар бундан зиёда бўлса, унинг умумий кийматидан 2.5 фоизини закотга чикарасиз.


Купернинг хатоси, уни Бабаян билан фарқи ёхуд Бердиевнинг муваффақият калити ҳақидаги фикрлари » Ўзбекистон янгиликлари – Zamin.uz\nКупернинг хатоси, уни Бабаян билан фарқи ёхуд Бердиевнинг муваффақият калити ҳақидаги фикрлари\n18 декабрь 2019, 12:08\nИнсонларга фақат танлаш имконияти берилган, холос. Сиз фақат танлаш учунгина масъулдирсиз!\nҚачонлардир, қаердадир, Самвел Бабаянни давридамикан, терма жамоа футболчилари билан олимпиада ва жаҳон чемпионлари бўлган бир - биридан кучли бизнинг паҳлавон боксчиларимиз ўртасида учрашув ташкил қилинди. Ёмонмас, ёмонмас.... Аммо битта учрашув билан "бола" пайдо бўлмайди. Битта учрашув билан боксчиларимизнинг ўзига ва ўз олдига қўйган орзу - мақсадларига бўлган юксак ишончи футболчиларимизга юқиб қолмайди.\nСамвел Бабаяннинг бу қароридан келиб чиқиб фикрлайдиган бўлсак, бу - уни жаҳон футболида қандайдир муваффақиятга эришишни хоҳлаганини англатади. Ҳа, у хоҳлаган, аммо қандай? Боксчиларимиз футболчиларимиздан нимаси билан фарқланади? Бир қарашда, улар ҳеч нарсаси билан фарқ қилмайди, уларни барчаси бутун бошли мамлакат фахри! Лекин барибир улар нимаси биландир фарқланади. Буни биз ҳис қиламиз ва сезамиз.\nСамвел Бабаяннинг босиб ўтган йўли, эришган муваффақиятлари, обрўси, нуфузи ўша пайтда уни терма жамоа бош мураббийи бўлишига тўла мос келарди. Самвел Бабаян жамоа ташкил қилиш, футболчилар билан ўзаро муносабатни шакллантириш, бошқариш, ташкилотчилик, футболчиларни тактик ва жисмоний тайёргарлиги борасида билимлари беназирдир, аммо бош мураббий сифатида ҒОЯ ва ўз ғоясига бўлган ишонч, терма жамоа футболчиларига ғояни сингдириш ва бу ғояга нисбатан футболчиларда ишончни шакллантириш борасида ҳеч қанақа билимга ёки тасаввурга эга эмасди.\nУни бу ҳақида билмаслиги унинг айби ёки гуноҳи эмас. Нафақат у, балки Марчело Липпи (Хитой), Фабио Капелло (Англия, Россия) сингари мураббийлар ҳам бу билимдан мосуво эдилар. Бу билим ҳақида ҳеч ким билмайди. Ва натижа муваффақиятсизлик.... Агар жамоа муваффақиятсизликка учрай бошласа, "жамоага янги қон керак!" - деймиз. "Янги қон" сифатида янги футболчиларни олиб келамиз. Янги келган футболчилар фикрлаш нуқтаи назаридан олиб қараганда эскиларидан фарқ қилмаса уларни олиб келишдан нима маъно бор!\n"Янги қон", бу - янги ғоя ва бу ғояга нисбатан футболчиларда ишончни шакллантиришни англатади. Мен футболга, футболчиларга, мураббийларга, жамоаларга, уларнинг муваффақият ва муваффқиятсизлигига бошқа ракурсдан қарайман ва кўплаб мураббийларнинг катта томошасини кўраман.\nМен танқид қилмаяпман, "ахлат" титмаяпман, қонуниятга биноан таҳлил қилаяпман, холос. Масалан, Эктор Куперни ҳам таҳлил қилишимиз мумкин. Футболимиз раҳбарлари Эктор Купер билан шартнома имзолашганда, Осиё кубогида терма жамоа олдига ҳеч қандай мақсад қўйилмайди, бизнинг асосий мақсадимиз терма жамоамизни жаҳон чемпионатига олиб чиқишдир, дейишганди (шунақа катта, олий даражадаги мусобақа бўлади-ю терма жамоа олдига ҳеч қандай мақсад қўймасликни ўзи абсурддан бошқа нарса эмас!).\nКейин эса Осиё Кубоги мусобақаси бошланиши олдидан, дабдурустдан Эктор Купер: "Бизнинг Осиё кубогидаги вазифамиз - чемпион бўлишдир," - деди. Чемпион бўлиш, бу - жуда зўр ғоя! Аммо, анча кеч. Агар Эктор Купер мана шу ғоясини шартнома имзолаган вақтда айтганда футболчиларимизда бу ғояга нисбатан ҳаминқадар ишонч шаклланган бўлармиди ва нимадир содир бўларди, нимадир рўй берган бўларди. Чунки футболчиларимизни бирор-бир ғояга нисбатан ва ўзларига нисбатан ишончни шакллантириш учун вақт энг муҳим омил бўлиб хизмат қилади.\nЎзи футболчиларимиз учун ўзига бўлган ишонч нима учун керак? Шаклланган маҳоратларини ҳар қанақа даражада тўла намойиш қилиш учун!\nИшончнинг шаклланиш жараёни МАРВАРИД ҚОНУНИга асосланади.\nМАРВРИД ҚОНУНИ, бу - инсон руҳиятини очиб берувчи кашфиёт! Бу кашфиёт ўзбек халқининг, миллатнинг мулки хисобланади. Ундан фақат эзгулик ва муваффақият учун фойдаланиш мумкин.\nЯнгиликлар » Спорт » Купернинг хатоси, уни Бабаян билан фарқи ёхуд Бердиевнинг муваффақият калити ҳақидаги фикрлари\n00:12 "Камончи" ёхуд чемпионлик қонуни\n22:57 Арвеладзе: "Ўзбек футболчилари жаҳоннинг кучли клубларида ўйнашни орзу қилишмайди"\n09:30 «ЎФФнинг хатоси — терма жамоаси савиясига мос бўлмаган мураббийни олиб келгани»\n21:43 Бабаяннинг душманларига очиқ хат: “Самвел Бабаяндан асло нолиманг!”


Ноқонуний олиб кетилаётган юк ушлаб қолинди – Қорақалпоғистон Ахборот Агентлиги\n19 декабрь 2017, 7:31 1461\n“Жиззах-Самарқанд” йўналиши бўйлаб “Nexia” автомобили кузатувида ҳаракатланаётган «ГАЗ-53» русумли юк автомашинаси “Сангзор-15” йўл-патруль хизмати ходимларида шубҳа уйғотди. Постда тўхтамасдан ўтган юк машинасини тутишга ҳаракат қилган ички ишлар ходимларига иккинчи машинадаги шахслар жиддий қаршилик кўрсатди. Орқадан таъқиб қилиб келаётган ҳаракат хавфсизлиги хизмати машинасининг йўлини тўсиб, юк машинасининг қочиб кетишига шароит яратишга ҳаракат қилди.\nШубҳали автомашиналардаги шахсларни қўлга олиш учун вилоят ИИБ йўл ҳаракати хавфсизлиги бошқармаси ходимлари “тўсиб ушлаш” тадбирини амалга оширишига тўғри келди. Тадбир давомида таъқиб қилинаётган шахслар ички ишлар ходимларига фаол қаршилик кўрсатишда давом этди.\nЙўл-патруль хизмати ходимларининг шубҳаси асосли бўлиб чиқди. Маълум бўлишича, назоратдан қочишга ҳаракат қилган шахслар “Газ-53” автомашинасида қўшни вилоятга катта миқдорда селитра ўғитини ноқонуний олиб чиқиб кетаётган экан.\nМазкур ҳолат юзасидан тергов-суриштирув ишлари олиб борилмоқда.


Пермда ёнғин натижасида уч ўзбек боласи ўлди\n15 май 2021, Тошкент вақти: 20:30\nПерм шаҳрининг Киров туман суди қарори билан россиялик 22 ёшли Максим Анисимов ва Евгений Лаптевлар қирғизистонлик ўзбек оиласи яшаётган хонадонга ўт қўйганликда гумони билан 72 соатга ҳибсга олинди. 6 сентябрь кунги ёнғинда ўзбеклар оиласининг уч нафар норасида фарзанди тириклайин куйиб ўлди. Терговчилар ҳибсга олинган шахслар Алишер исмли оила раҳбарига анчадан бери таҳдид қилиб келганини айтмоқда.\nКиров туман суди кўп болали ўзбеклар оиласи яшайдиган квартирага ўт қўйиб, уч нафар вояга етмаган болани ўлдиришда гумонланиб қўлга олинган 22 яшар Роман Анисимов ва Евгений Лаптевларни яна 72 соат ҳибсда қолдириш тўғрисида қарор чиқарди.\n6 сентябрь куни тонгги 4-ларда Перм шаҳрининг Федосеева кўчасидаги икки қаватли ёғоч уйлардан бирида чиққан ёнғин натижасида 2005, 2007 ва 2011 йилда туғилган уч нафар бола қурбон бўлган.\nПерм ўлкаси бўйича Тергов қўмитаси расмий хабарида Россия Федерацияси Жиноят Кодексининг 105- моддаси 2- қисми (Икки кишидан ортиқ одамнинг ўлдирилиши) юзасидан жиноий иш очилганини маълум қилинди.\nОзодлик олган маълумотга кўра, ёнғинда ўлган болалар (Фарида, Талъат ва Меҳмонгиза) ҳозирда Россия фуқаролигини олган эр (асли қирғизистонлик) - хотин (асли ўзбекистонлик)нинг фарзандлари бўлган.\nТергов очиқлаган маълумотларга кўра, номаълум кимсалар кечаси резина шланги орқали квартиранинг кираверишига бензин қуйиб, уйни ёқиб юборган. Бу пайтда квартирада тўрт бола ва уларнинг ота-онаси бўлган. Болаларнинг отаси Алишер рафиқаси билан бирга тўлмаган яна бир фарзандини олиб, синдирилган деразадан ташқарига чиқишга улгуриб қолган. Бироқ хонага қайтиб кирганида, квартира тўлиқ ёнаётганива бошқа хонадаги уч боласининг аланга ичида қолганини кўрган.\nТезкор-оператив гуруҳ Закамск шаҳри фуқаролари бўлган Роман Анисимов ва Евгений Лаптевни ушбу ёнғинни содир этганликда гумонлаб ҳибсга олди. Анисимов билан Лаптев жиноятга мутлақо алоқаси йўқлигини билдирди:\n"Ҳақиқатан менда улар келишмовчилик бўлган. Аммо мен ҳеч кимга таҳдид ҳам қилганим йўқ. Қўлимдан бунақа ишлар келмайди", деди Роман Анисимов суд залида.\nИккинчи айбланувчи Евгений Лаптев эса нима учун ҳибсга олинганидан бехабарлигини гапирди:\n"Бу ерда нимадир бўлганида мен бильярдхонада эдим. Бильярддан чиқиб, дод-вой, овозларни эшитиб қолдим. Биз ўша ерга бордик – ҳеч қанақа ёнғин йўқ, тинч эди. Фақат машиналар турган эди", дейди ўзини айбсиз эканини гапирган гумондор Лаптев.\nБироқ терговчилар бошқа тахминларни келтирмоқда. Аниқлашича, ўлган болаларнинг отаси Алишер шу атрофдаги ширкатлардан бирида оддий ишчи бўлган, унинг рафиқаси болалари билан уйда ўтирган.\n“Тергов тахминларига кўра, жиноятнинг содир этилишига жабрланувчи уй эгаси ва айбланувчилардан бири ўртасида мавжуд бўлган шахсий адоват сабаб бўлган”, дейилади Перм ўлкаси терговчилари расмий тушунтириш хатида.\nАлишернинг қўшниларидан олинган маълумотга кўра, унинг охирги бир йилда Лаптев билан келишмовчилиги бўлган. Бу жанжаллардан бирида Евгений Лаптев ўзбек муҳожири оиласини ўлдириб юбориш билан қўрқитган, улар бир неча маротаба унинг дераза ойналарини синдириб кетган.\nАдвокат Людмила Ульянова суд раисига айбланувчиларнинг бу ҳодисага алоқаси борлигини тасдиқловчи бирор исбот-далил йўқлигини айтиб, уларни қўйиб юборишни сўради.\n"Уларни ҳибсга олиниши қанчалик адолатли ва қонунийлиги тўғрисида қарор чиқариш эрта. Яъни судга уларни айбини исботловчи бирор исбот-далил келтирилмади", деди адвокат.\nТерговчилар агарда судда айбланувчилар айби исботланса, Россия қонунчилигига мувофиқ уларга 20 йилгача ёки умрбод қамоқ жазоси тайинланиши мумкинлигини гапирмоқда.


Римда G20 “Катта йигирматалик” давлатлари саммити иш бошлади - 30.10.2021, Sputnik Ўзбекистон\nКун тартибидаги асосий мавзулар, иқлим, пандемия оқибатлари ҳамда ундан кейинги тикланиш жараёнлари 30.10.2021, Sputnik Ўзбекистон\nТОШКЕНТ, 30 окт – Sputnik. Рим шаҳрида G20 “Катта йигирматалик” давлатлари саммити иш бошлади, учрашув иштирокчилари шанба куни эрталаб Италия пойтахтида жойлашган конгресс-марказга етиб келишди. Бу ҳақда РИА Новости хабар берди.Айтилишича, йиғилиш иштирокчилари, давлат ва ҳукумат раҳбарлари, шунингдек, йирик халқаро ташкилотлар вакиллари қизил гиламга қадар автомобилларда етиб келишган. Уларни Италия Бош вазири Марио Драги кутиб олган. Саммит иштирокчилари орасида Франция президенти Эммануэль Макрон ва Германия канцлери Агнела Меркел бор. Умумий суратга тушиш билан очилган саммитда, “жаҳон иқтисодиёти ва соғлиқни сақлаш” мавзуларига бағишланган биринчи сессия ўз ишини бошлаши кутилмоқда.Кун тартибидаги асосий мавзулар, иқлим, пандемия оқибатлари ҳамда тикланиш жараёнлари. Ҳозирги кундаги ривожланаётган давлатларнинг эмланиш жараёнларидаги дуч келаётган муаммолари ва ўз иқтисодиётларини қўллаб-қувватлаш масалалари муҳокама қилинади.\n15:28 30.10.2021 (янгиланди: 00:49 31.10.2021)\n© Sputnik / Iliya Pitalev / Фотобанкка ўтишВывешивание флага России у международного выставочного центра INTEX Osaka перед открытием саммита "Группы двадцати" в японской Осаке\nКун тартибидаги асосий мавзулар, иқлим, пандемия оқибатлари ҳамда ундан кейинги тикланиш жараёнлари\nТОШКЕНТ, 30 окт – Sputnik. Рим шаҳрида G20 “Катта йигирматалик” давлатлари саммити иш бошлади, учрашув иштирокчилари шанба куни эрталаб Италия пойтахтида жойлашган конгресс-марказга етиб келишди. Бу ҳақда РИА Новости хабар берди.\nАйтилишича, йиғилиш иштирокчилари, давлат ва ҳукумат раҳбарлари, шунингдек, йирик халқаро ташкилотлар вакиллари қизил гиламга қадар автомобилларда етиб келишган. Уларни Италия Бош вазири Марио Драги кутиб олган. Саммит иштирокчилари орасида Франция президенти Эммануэль Макрон ва Германия канцлери Агнела Меркел бор.\nУмумий суратга тушиш билан очилган саммитда, “жаҳон иқтисодиёти ва соғлиқни сақлаш” мавзуларига бағишланган биринчи сессия ўз ишини бошлаши кутилмоқда.\nКун тартибидаги асосий мавзулар, иқлим, пандемия оқибатлари ҳамда тикланиш жараёнлари. Ҳозирги кундаги ривожланаётган давлатларнинг эмланиш жараёнларидаги дуч келаётган муаммолари ва ўз иқтисодиётларини қўллаб-қувватлаш масалалари муҳокама қилинади.


Хитой Ўзбекистон учун муҳим ҳамкор – Абдулла АриповHaqida.net\nHome Dunyo Хитой Ўзбекистон учун муҳим ҳамкор – Абдулла Арипов\nБугун, 1 декабрь куни Ўзбекистон Республикаси бош вазири Абдулла Арипов Россиянинг Сочи шаҳрида ШҲТга аъзо давлатлар ҳукумат раҳбарлари кенгашининг 16-йиғилиши доирасида Хитой бош вазири Ли Кэцян билан учрашди.\nАрипов Хитой Ўзбекистон учун муҳим ҳамкор эканини эътироф этди. У Ўзбекистон Хитой билан турли соҳалардаги, транспорт инфратузилмалари ва гидроэнергетика соҳаларидаги ҳамкорликни кенгайтиришдан манфаатдор эканини қайд этган.\nБош вазир Ўзбекистон Шангҳай Ҳамкорлик Ташкилоти (ШҲТ) ривожланишида Хитойнинг ролини юқори баҳолашини ва мамлакат Хитой билан ташкилот доирасидаги ҳамкорликни кучайтиришини айтиб ўтган.\nЛи Кэцян Хитой ва Ўзбекистон дўстона алоқалардаги яқин қўшнилар эканини айтиб ўтган. У жорий йилда икки давлат ўртасидаги муносабатлар ўрнатилганига 25 йил тўлганини таъкидлаган.\nШу йилнинг майида Ўзбекистон президенти Шавкат Мирзиёев Пекинда Хитой Халқ Республикаси раиси Си Жинпинг билан учрашганди. Ўшанда томонлар икки мамлакат ўртасида стратегик ҳамкорликни кучайтиришга келишиб олишганди.\n«Хитой-Ўзбекистон ҳамкорлиги қўшимчаларга муҳтож, шу туфайли томонлар ўзаро ҳамкорликни янада тўлдириш бўйича янада кўпроқ келишувларга эришиши зарур», деган Ли.\nЖаноб Ли икки давлатни ўзаро лойиҳаларни амалга оширишга ва икки давлат компанияларининг ўзаро ҳамкорлиги учун зарур шароитлар яратиб беришга чақирди.\nСергелидаги сайёр судда намунали уй-жой билан боғлиқ фирибгарликка оид жиноий иш кўрилди


Мақсади | Установка для инактивации вирусов на мед.инструментарии\nТИББИЙ АСБОБЛАРДА ВИРУСЛАРНИ ИНАКТИВЛАШТИРИШ УЧУН ҚУРИЛМА\nЮқори ҳарорат остида ва кучли қимёвий омиллар таъсирида зарарсизлантириш мумкин бўлмаган тиббий асбобларда вирусларни инактивлаштириш, пациентларнинг тиббий манипуляциялар пайтида асбоблар орқали В (HBV) гепатити вируси, С (HCV) гепатити вируси ва одам иммун танқислиги вируси (ОИВ)ни юқтиришининг олдини олиш ушбу Қурилмани яратишнинг мақсади ҳисобланади.\nТиббий асбоблардаги вирусларни инактивлаштириш учун Қурилма (қуйида – Қурилма) тиббий муассасаларда – давлат ва хусусий станционарларда, поликлиникалар ва турли профилли ва даражадаги кабинетларда фойдаланиш учун мўлжалланган.\nУшбу Қурилма Ўзбекистон Республикаси Давлат патент идораси томонидан берилган, Тошкентда Ўзбекистон Республикаси фойдали моделлар давлат реестрида 03.04.2009 йилда № FAP 00464 рақами остида рўйхатдан ўтказилган Патент билан ҳимояланган.\nМаълумки, дунёда сурункали инфекция жараёни шаклланишининг юқори фоизига эга бўлган ва инсоният яшашига таҳдид солаётган вирусли касалликларнинг жадал тарқалиш тенденцияси ошиб бормоқда. Турли тадқиқотчиларнинг маълумотларига кўра, ўткир B вирусли гепатити (BВГ) якунида сурункали инфекцион жараённинг тез-тез шаклланиши 40-60% га етади, C вирусли гепатити (CВГ)да бу 80% га, ОИВ-инфекциясида (HIV) эса 100% га етади. HBV, HCV ва HIVга чалинган шахслар инфекция ва соғлом одамларни зарарлаш манбалари ҳисобланади. Бу инфекциялар беморларнинг ногиронга айланишига, касаллик якунида жигар циррози, гепатоцеллюляр карцинома, Капоши саркомаси, лимфогрануломатоза, чуқур иккиламчи иммун танқислиги ривожланишига олиб келади, бундай ҳолатларнинг юқори фоизи ўлим билан якунланади.\nОИВ-инфекцияси, сурункали B вирусли гепатити (СBВГ), сурункали C вирусли гепатити (СCВГ)ни даволаш муаммоси бугунги кунда қониқарли ечимга эга эмас. Кўпгина инфекциялардан фарқли ўлароқ, фақат зарарланган одамгина B вирусли гепатити (HBV), C вирусли гепатити (HCV) ва одам иммун танқислиги вируси (HIV)нинг манбаи ҳисобланади ва бу ҳолда инфекция манбаига қарши курашиш тўлиқ истисно қилинади. Вирусларни юқтириш парентерал йўл билан, кўп ҳолларда тиббий манипуляциялар пайтида юз беради. HBV-, HCV- ва HIV-инфекциялари тарқалишига қарши курашишнинг ягона йўли – бу уларнинг юқиш механизмлари ва йўлларини “кесишдир”.\nПациентларнинг тиббий муассасаларда HBV ва HCV билан, баъзида эса HIV билан зарарланиши жиддий муаммога айланмоқда, инфекцияга чалинганлар умумий сонининг 3-11% айнан уларнинг улушига тўғри келяпти.\nТери қопламалари ва шиллиқ қаватлар яхлитлигининг бузилиши билан боғлиқ тиббий ва нотиббий манипуляциялар HBV, HCV ва HIV инфекцияларини юқтиришнинг юқори даражадаги хавфини туғдиради. Бу такрор қўлланадиган асбоблар тегишли тарзда зарарсизлантирилмаганида юз беради. Зарарланиш умумий асбобларда қолган инфекцияли қондаги вирус зарраларининг қолдиқлари орқали ҳам юз бериши мумкин.\nОдамларнинг айниқса HBV ва HCV вирусларини юқтириши бўйича жиддий юқори фоизи (инфекцияга чалинганлар умумий сонининг 3-11%) вируслар билан зарарланган тиббий асбоблар (жарроҳлик, стоматологик, офтальмологик, ларингологик, гинекологик ва бошқа асбоблар) такрор қўлланганида қайд этилади.\nТиббий асбобларни юқори ҳарорат остида стериллаш уларни зарарсизлантиришнинг ишончли усули ҳисобланади. Бироқ, асбобларнинг сезиларли қисмини юқори ҳарорат остида стериллаш мумкин эмас. Бундай асбоблар юқори ҳароратда ўзининг қаттиқлик, таранглик, тиниқлик каби асосий хусусиятларини йўқотади.\nМеханик усуллар ёрдамида тиббий асбоблар юзасидаги вирусли зарраларни тўлиқ йўқ қилиб бўлмайди. Бунинг натижасида асбобларда репликацияга (организмда кўпайишга) ва одамларни зарарлашга қодир бўлган вирусли зарралар сақланиб қолади. Одам зарарланиши ва унда касаллик ривожланиши учун қонга HBV ёки HCV вирусининг ҳатто бир дона зарраси тушиши ҳам кифоя. Бу пациентларнинг тиббий манипуляциялар пайтида вирусли инфекцияларни юқтириш хавфини жуда оширади. Ҳар бир пациент учун алоҳида бир марталик тиббий асбобларни оммавий тарзда қўллаш бу муаммони ҳал этиши мумкин, бироқ бунинг учун қатор иқтисодий ва молиявий муаммоларни ҳал этиш зарур.\nТурли стериллаш усулларининг афзалликлари ва камчиликлари.\nУсул Афзалликлари Камчиликлари\nБуғда стериллаш Стационарларда кенг тарқалган стериллаш усули.\nАтроф-муҳит ва тиббий ходимлар учун хавфсиз.\nТоксик эмас. Қиймати паст.\nАэрацияни талаб қилмайди. Стериллаш сифати ҳаво тушганида, материал намлиги паст бўлганида ва буғнинг сифати ёмон бўлганида бузилиши мумкин.\nЮқори ҳароратга ва намликка таъсирчан буюмлар шикастланиши мумкин.\nҲавода стериллаш Паст коррозия хусусиятлари.\nМатериалга чуқур кириш.\nАтроф-муҳит учун хавфсиз.\nАэрацияни талаб қилмайди. Узоқ давом этадиган экспозиция.\nҲарорат режимлари ва стериллаш вақти турли мамлакатларда фарқ қилади.\nТермолабил буюмлар шикастланиши мумкин.\nЭтилен оксиди ёрдамида 100% стериллаш Ўраладиган ва пластик пакетларга кира олади. Тиббий асбобларнинг кўпчилигини стериллаш учун фойдаланишда урф бўлган. У билан ишлаш ва назорат қилиш осон. Аэрация учун талаб қилинади. Стериллаш камерасининг кичик ўлчами.\nЭтилен оксиди токсик бўлиб, яққол ифодаланган канцероген ҳисобланади, енгил алангаланади.\nЭтилен оксиди солинган ўрамни ёнғин хавфи мавжуд бўлмаган хонада сақлаш зарур.\nВодород пероксидининг буғлари ёрдамида стериллаш Паст ҳароратли режим.\nАэрацияни талаб қилмайди.\nЯкуний маҳсулотлар токсик эмас.\nУ билан ишлаш ва назорат қилиш осон.\nҚозоғ буюмлар, чойшаблар ва эритмаларни стериллаш мумкин эмас. Стериллаш камерасининг ўлчами кичкина.\nУзун ва тор ички каналларга эга буюмларни стериллаб бўлмайди.\nСинтетик ўрами бузилади.\nФормальдегид буғлари ёрдамида стериллаш Ёнғин ва портлаш хавфи йўқ.\nТиббий асбобларнинг кўпчилигини стериллаш учун қўллаш мумкин. Юзаларни формальдегиддан ювиш зарурати.\nТоксик ва аллерген хусусиятларга эга.\nУзоқ давом этадиган экспозиция.\nСтериллашдан кейин формальдегидни йўқ қилиш бўйича узоқ давом этадиган процедура.\nБуни ҳисобга олган ҳолда, «NEW MEDICAL TECHNOLOGIES» МЧЖнинг мутахассислар гуруҳи тиббий асбоблардаги вирусли зарраларни нисбатан паст ҳароратларда ва кучли таъсир қилувчи дезинфекцияловчи эритмалар (кислоталар)ни қўлламасдан туриб, ишончли инактивлаштириш (патоген хусусиятлар ва репликация қобилиятидан маҳрум қилиш) усулини ишлаб чиқишни ва ушбу тамойил бўйича ишлайдиган қурилмани яратишни бошлади.\nВирусларни “Тиббий асбоблардаги вирусларни инактивлаштириш учун қурилма”да инактивлаштириш қатор афзалликларга эга: таркибида ДНК ва РНК бўлган вирусларнинг барча турларини ишончли тарзда зарарсизлантириш; инактивлаштиришнинг паст ҳароратли режими; исталган материалдан тайёрланган тиббий асбоблардаги вирусларни инактивлаштириш учун қўллаш мумкин; ходимлар ва атроф-муҳит учун мутлақо хавфсиз; токсик ва аллерген эмас; тиббий асбоблар ўз хусусиятларини (қаттиқлик, таранглик, тиниқлик ва ҳ.к.) йўқотмайди.\nТиббий асбоблардаги вирусларни инактивлаштириш учун қурилмани яратишда қўлланган тамойил.\nҚурилмани яратишда қўлланган тамойил суюқлик фотоактивациясига (фотодинамик усул) асосланган янги музлатилган қон плазмасидаги вирусларни инактивлаштириш учун жаҳон амалиётида синовдан ўтказилган. «NEW MEDICAL TECHNOLOGIES» МЧЖ томонидан яратилган “Тиббий асбобларда вирусларни инактивлаштириш учун қурилма” фойдали модель ҳисобланади ва унинг бевосита аналоглари мавжуд эмас.\nҚурилмада тиббий асбоблардаги вирусларни инактивлаштириш ишлари хона ҳароратида фотоактивлаштириладиган суюқликда – метилен кўк эритмасида (Methylene Blue) амалга оширилади.\nМетилен кўк эритмаси тўлқин узунлиги метилен кўкнинг ютиш спектри тўлқин узунлигига тўғри келадиган монохроматик ёруғлик оқими таъсирига дучор қилинади. Қурилмада монохроматик ёруғлик оқими монохроматик нурлатгич ёрдамида ҳосил қилинади. Монохроматик ёруғлик оқими таъсири остида метилен кўк молекулаларининг фотоактивацияси юз беради. Метилен кўкнинг фотоактивлаштирилган молекулалари гуанин ва цитозин, яъни нуклеин кислоталари жуфтлиги билан мустаҳкам алоқага киришади ва уларни вируслар РНК ёки ДНКси занжирида блокировка қилади. Бундай инактивлашган РНК ва ДНКга эга вируслар ҳатто одам қонига тушганида ҳам ҳужайраларни зарарлашга ва ҳужайралар ичида кўпайишга қодир бўлмайди. Яъни улар вирулент ва патоген хусусиятларини (юқиш ва касалликни келтириб чиқариш хусусиятларини) тўлиқ йўқотади.\nБундан ташқари, метилен кўкнинг фотоактивлаштирилган молекулалари вируслар РНК ва ДНКсидаги нуклеин кислоталарининг денатурация жараёнини кучайтирувчи атомар кислороднинг фаол шакллари ҳосил бўлишига кўмаклашади.\nIII. Тиббий асбоблардаги вирусларни инактивлаштириш учун қурилмада вирусларни инактивлаштириш самарадорлиги қуйидагиларда исботланган:\nполиомиелитнинг вакцинали штаммлари вирусларини инактивлаштириш (цитопатоген хусусиятларни йўқ қилиш) билан (ЎзР ССВ Давлат санитария-эпидемиология назорати маркази);\nS.typhi бактериофагларини инактивлаштириш (S.typhi’нинг фагирлаш қобилиятини йўқ қилиш) билан (ЎзР ССВ Давлат санитария-эпидемиология назорати маркази);\nгрипп вирусларини инактивлаштириш (цитопатоген хусусиятларни йўқ қилиш) билан (ЎзР ССВ Вирусология ИТИ ҳузуридаги Миллий грипп маркази);\nҚрим-Конго геморрагик иситмаси вирусларини инактивлаштириш (цитопатогенликни йўқ қилиш) билан (ЎзР ССВ Вирусология ИТИнинг ўта хавфли вирусли инфекциялар лабораторияси);\nОдам иммун танқислиги вирусини (ОИВ) инактивлаштириш (лимфотропликни йўқ қилиш) билан (ЎзР ССВ Вирусология ИТИнинг референс-лабораторияси);\nC гепатити вирусини инактивлаштириш (лимфотропликни йўқ қилиш) билан (ЎзР ССВ Вирусология ИТИнинг референс-лабораторияси);\nB гепатити вирусини инактивлаштириш (лимфотропликни йўқ қилиш) билан (ЎзР ССВ Вирусология ИТИнинг референс-лабораторияси).\n«Тиббий асбоблардаги вирусларни инактивлаштириш учун қурилма»дан фойдаланиш\nТиббий асбоблар пациентларда қўлланганидан кейин дастлабки механик тозаланади ва ювиш воситалари билан сувда ювилади. Шундан сўнг асбоблар яхшилаб водопровод сувида чайилади, кейин метилен кўк эритмаси солинган қурилма кюветасига солинади. Асбоблар кювета тубига жойлаштирилади, улар метилен кўк эритмаси билан тўлиқ қопланиши керак. Кейин асбоблар солинган кювета қурилма камерасига ўрнатилади. Қурилма эшикчаси зия ёпилади, таймер йўриқномада кўрсатилган экспозиция вақтига – 90 дақиқага қўйилади. Таймер ёқилганида камерада кювета устига ўрнатилган монохроматик ёруғлик нурлатгичи ёқилади. Энди метилен кўк фотоактивацияси ва тиббий асбоблар юзасидаги вируслар инактивацияси жараёни кетмоқда.\nТаймер ўчирилганидан кейин қурилма шкафининг эшикчаси очилади, асбоблар солинган кювета чиқариб олинади. Асбоблар метилен кўк эритмасидан пинцет ёрдамида олинади ва дистилланган сувда яхшилаб чайилади.\nҚурилма тўпламига таркибида 1,0g қуруқ метилен кўк кукуни бўлган пакетчалар илова қилинади. 1 дона пакетча таркиби 10 литр дистилланган сувда эритилади, 0,01% ли метилен кўк эритмаси – фотоактивлаштириладиган суюқлик ҳосил бўлади.Фотоактивлаштирилган суюқлик тоза идишда 10 кун сақланиши мумкин. Метилен кўкнинг 0,01%-ли эритмасининг порцияси 1 кун ичида уч марта фойдаланиш учун яроқли. Визуал тарзда шаффофлик йўқолганида (лойқаланишда) ёки юзада қатлам ҳосил бўлганида метилен кўк эритмаси вирусларни инактивлаштириш учун яроқсиз ҳисобланади. Бу ҳолда эритма янгидан тайёрланади.\nФотоактивлаштириладиган суюқлик кўк рангда ва шаффоф бўлиб, ҳидсиз ва токсик эмас. Метилен кўк эритмаси ходимлар ва атрофдагилар учун мутлақо хавфсиз – тери ва шиллиқ қаватларга тушганида шикастланишларни келтириб чиқармайди. Ишлатиб бўлинган метилен кўк эритмаси канализация тармоғига тўкиб ташланади.\nМетилен кўк ноорганик бирикмалар билан реакцияга киришмайди, шу боис тиббий асбоблар ясалган материалга таъсир қилмайди.\n«NEW MEDICAL TECHNOLOGIES» МЧЖда яратилган “Тиббий асбоблардаги вирусларни инактивлаштириш учун қурилма”нинг афзалликлари.\nҚурилмада тиббий асбоблардаги вирусларни инактивлаштириш жараёни хона ҳароратида амалга оширилади.\nҚурилмада қўлланадиган фотоактивлаштириладиган суюқлик ходимлар учун мутлақо хавфсиз, тиббий асбоблар тайёрланган материалга шикастлантирувчи таъсир кўрсатмайди.\nҚурилмада вирусларни инактивлаштириш жараёнида тиббий асбобларнинг қимматли хусуистялари (қаттиқлик, таранглик, тиниқлик ва ҳ.к.) йўқолмайди ва уларнинг тўлақонли функционаллиги сақланиб қолади.\nҚурилмадан фойдаланиш осон ва самарали.\nҚурилмада тиббий асбоблар юзасидаги вирусларни инактивлаштириш ишончли тарзда амалга оширилади.\nҚурилма ташкилот стандартига эга бўлиб, ЎзР Соғлиқни сақлаш вазирлигининг Дори воситалари ва тиббий техника сифатини назорат қилиш қўмитасида рўйхатдан ўтказилган, республиканинг етакчи мутахассислари томонидан қўллашга тавсия этилган.\n“Тиббий асбоблардаги вирусларни инактивлаштириш учун қурилма”ни амалиётга татбиқ этиш тиббий манипуляциялар пайтида одамларнинг HBV, HCV ва HIV вирусларини юқтириш хавфини сезиларли даражада камайтиради.


Сана: 15 Июль 2017 Курилди: 451 Изоҳ: 0\nСуриштирувда маълум бўлишича, «Чорсу» бозорида лаҳм гўштларнинг нархи 1 килограмм учун 35–36 минг сўм, суякли гўштлар эса 28–30 минг сўм сотиляпти. Маълумот учун: ўтган ойда айни шу турдаги, яъни суяксиз лаҳм гўшт 28 минг, суяклиси эса 25 минг сўмдан харидорларга етказилган.\nСуриштирув жараёнида бошқа гўшт маҳсулотларнинг нархида ҳам худди шундай ўсиш борлигига гувоҳ бўлинди: суяксиз от гўшти 1 килограмм учун 25–30 минг сўм; жигар 20–22 минг сўм; қази 52 минг сўм (хоми ҳам, тайёри ҳам); қийма 20–25 минг сўм. Бу нархлар ҳам ўтган ойдагига нисбатан турига қараб камида 3 минг сўмгача ўсган.\n«Қўйлиқ» бозоридаги суриштирувда ҳам худди шундай нархлардаги ўсишга гувоҳ бўлинди: бу ерда ҳам лаҳм гўштлар 30–32 минг сўм нархда сотилмоқда. Сотувчининг таъкидича, ўтган ойда айни шу турдаги гўштлар 25–28 минг сўм харидорларга етказилган.\nҚассобларнинг қайд этишича, нархлардаги бундай ўзгаришларга вилоятлардан мол олиб кириш қийин бўлаётгани, чорва моллари учун ем-хашакларнинг нархи ҳам кўтарилгани уларнинг гўштга нисбатан шундай нарх қўйишига сабаб экан. Шунингдек, гўштлар сифатига қараб ҳам нархланади.\nКатта савдо марказларда лаҳм мол гўшти 1 килограмм 39490–39990 сўм, қўй гўштиники эса 1 килограмм учун 28000–31990 сўм нархда савдога қўйилган.\nБозор иқтисодиёти шароитида гўшт нархи талаб ва таклиф, шунингдек уни ишлаб чиқариш ҳаражатларидан келиб чиқиб белгиланади. Шу муносабат билан бозорда гўшт нархи ишлаб чиқарувчилар (хўжалик субъектлар) томонидан белгиланади, дейилади ташкилот жавобида.\nЎзбекистон Товар хом ашё биржасининг жорий йил 15 июнь маълумотларига кўра, омухта емга 5–9 июнда белгиланган нархлар 1 тонна учун 556624 сўмни ташкил этмоқда. Демак, 1 килограмм омухта емнинг нархи 556 сўм, яъни ўсиш кузатилган. Кунжара, яъни пахта чигити шротининг нархи ҳам жорий йил 5–9 июнь саналарида 1 тонна учун 971499 сўм қилиб белгиланган. Бу 1 килограмм учун 971 сўм дегани.\nБу озуқа маҳсулоти эса арзонлашгани қайд этилган. Арпанинг нархи худди шу даврлар учун 1 тоннага 595404 сўм белгилангани ҳолда, бунда ҳам нархнинг арзонлашгани кўрсатилган. Ушбу маълумотлар билан танишгач, Товар хом ашё биржаси белгилаган нархлар жойларда ҳам худди шу миқдорда амал қиляптими, деган савол туғилди.\nСуриштирувимиздан маълум бўлишича, жойларда 1 килограмм омухта емнинг ўртача нархи 1800 сўм, кунжараники 2200 сўм, арпаники эса 1200 сўм экан. Давлат белгиланган ва чорвадор харид қилаётган ҳақиқий нархлар ўртасидаги тафовутни англаш учун у қадар катта савод талаб қилинмайди.\nНархнинг ошишига сабаб бўлаётган яна бир омилни ҳам қайд этиш лозим. Яқингача Ўзбекистонда гўшт экспорти тақиқ остида бўлган бўлса, бугун Президентнинг «Маҳсулотлар экспортини рағбатлантириш қўшимча чора-тадбирлари тўғрисида»ги фармони билан гўшт ва гўшт маҳсулотларини четга олиб чиқиш имкони пайдо бўлган. Айни дамда товуқ гўштини экспорти бўйича қарор лойиҳаси тайёрланмоқда. Шу муносабат билан ушбу маҳсулотнинг ҳам нархи ошиши эҳтимолдан холи эмас.\nКалит сўзлар: қараб, шунингдек, шундай, чорва моллари, чорва, худди шундай, худди, харидорларга етказилган, харидорларга, харид, ўтган, турдаги, тонна, товар, талаб, суяксиз, суриштирувда, суриштирув, савол, сабаб


ЕИ ва халқаро ташкилотлар АҚШ президенти фармонини олқишлади\nЕвропа Иттифоқи ва ҳуқуқ ҳимоячилари Америка Қўшма Штатлари президенти Барак Обаманинг Гуантанамодаги терроризмда гумон этилмиш шахслар ушлаб турилган ҳарбий ҳибсхонани бир йил мобайнида ёпиш ҳақидаги фармонини олқишлади.\nЕИга раислик қилаётган Чехия расмийлари Обаманинг Гуантанамо қамоқхонасини ёпиш қарорини муҳим аҳамиятга эга қадам сифатида таърифлаган.\nШунингдек, АҚШ янги президентининг хавотирларга сабаб бўлиб келган ҳибсхонани ёпиш қарори Халқаро амнистия ҳамда Ҳюман Райтс Вотч ташкилотлари тарафидан ҳам олқишланди.\nҲюман Райтс Вотч ташкилоти ўз баёнотида “Обама президентлигининг биринчи ҳафтасида мудҳиш қамоқхонани ёпиш ҳақда қарор бериши ижобий ишоратдир ва бу Американинг жаҳондаги обрўсини тиклаш сари ташланган муҳим қадамдир”, дея билдирди.\nПрезидент Барак Обама Гуантанамо қамоқхонасини ёпиш ҳақида буйруқ берар экан, АҚШ терроризмга қарши курашишда давом этишини, лекин бу ишни ҳушёрлик билан амалга оширилажагини айтди.\n- Биз бутун дунёга Қўшма Штатлар зўравонлик ва терроризмга қарши курашни давом эттиришга тайёр, деган муждани юборяпмиз. Ва буни биз ҳушёрлик билан қиламиз, самаралироқ қиламиз. Биз бу ишни бизнинг қадриятларимиз ва тамойилларимизга мос келадиган усулда амалга оширамиз, деди президент Обама.\n2001 йил 11 сентябр ҳужумларидан кейин ташкил этилган Гуантанамо қамоқхонасида ҳозирги пайтда 250 га яқин маҳбус сақланмоқда.\nБу маҳбуслар ватанларига қайтариладиган бўлса, қийноққа тутилишлари мумкинлиги борасида хавотир билдирилади.\nХалқаро қонунчиликка биноан қийноққа солиниши мумкин бўлган мамлакатларга одамларни топшириш таъқиқланган.